Podsticaji za proizvodnju konkurentnih poljoprivrednih proizvoda - POLJOPRIVREDNIK specijalizovani list za selo\nPodsticaji za proizvodnju konkurentnih poljoprivrednih proizvoda\n* Za razvoj organske proizvodnje Grad Novi Sad je ove godine izdvojio 15.670.000, a za 2018. planira se više, 17.670.000 dinara\nGrad Novi Sad je prva lokalna samouprava na području Republike Srbije koja je u svoj budžet uvrstila podsticaje za organsku poljoprivrednu proizvodnju. Koliko ovi podsticaji iznose u tekućoj godini, da li se planiraju uvećanja u narednom periodu i kako poljoprivredni proizvođači mogu da ostvare pravo na njih pitanja su koja smo postavili Miloradu Radojeviću, članu Gradskog veća zaduženom za privredu, odnosno poljoprivredu.\n- Grad Novi Sad još od 2011. godine obezbeđuje sredstva u budžetu za podsticaje za razvoj organske poljoprivredne proizvodnje. Sredstva za ove namene u tekućoj godini obezbeđena su u gradskom budžetu, u iznosu od 15.670.000 dinara i obuhvaćena su "Programom podrške za sprovođenje poljoprivredne politike i politike ruralnog razvoja" na teritoriji Grada Novog Sada koji je donela Skupština Grada Novog Sada u martu 2017. godine, ističe Radojević.\nPrema njegovim rečima, navedena sredstva su utrošena za realizaciju mera kao što su: investicije u fizičku imovinu poljoprivrednih gazdinstava, što podrazumeva subvencije proizvođačima kontrolisane poljoprivredne proizvodnje za nabavku opreme za zaštitu bilja, zatim za upravljanje rizicima - osiguranje, odnosno subvencije proizvođačima kontrolisane poljoprivredne proizvodnje za osiguranje od štete u voćnjacima. Mera za razvoj organske proizvodnje obuhvata subvencije proizvođačima organske poljoprivredne proizvodnje za nabavku semena, sertifikaciju i opremu, kao i edukaciju. Takođe, sredstva su usmerena i na podršku mladima u ruralnim područjima, kao i na ekonomske aktivnosti u smislu dodavanja vrednosti poljoprivrednim proizvodima, odnosno subvencije za sertifikaciju proizvoda s oznakom geografskog porekla: "fruškogorski lipov med", "futoški kupus" i "begečka šargarepa".\n- Planirana sredstva za podsticaje za razvoj organske poljoprivredne proizvodnje u 2018. godini su veća i iznose 17.670.000 dinara. Poljoprivredni proizvođači će moći da ostvare pravo na podsticaje putem učešća na konkursima za pojedine mere koje tokom godine raspiše Gradska uprava za privredu, kao što je to realizovano i u tekućoj godini, kaže Milorad Radojević.\nTakođe, Grad Novi Sad je bio i prva lokalna samouprava koja je uvela podsticaje za zaštitu geografskog porekla poljoprivrednih proizvoda. Prema rečima člana Gradskog veća zaduženog za poljoprivredu, ovi podsticaji imaju za cilj da se zaštite kvalitet i karakteristike proizvoda sa specifičnog geografskog podneblja, a koji su rezultat autohtonih prirodnih i ljudskih faktora, načina proizvodnje, pripreme i prerade proizvoda, primenjenih u strogo definisanom geografskom području.\n- U tekućoj godini obezbeđeno je dva miliona dinara za sertifikaciju proizvoda s oznakom geografskog porekla. Osim "fruškogorskog lipovog meda" i "futoškog kupusa", ove godine je i "begečka šargarepa" sertifikovana kao proizvod s oznakom geografskog porekla, naglašava Radojević.\nPrema rečima člana Gradskog veća zaduženog za privredu, odnosno poljoprivredu, Grad Novi Sad finansira i obuke, kao i stručnu podršku za poljoprivredne proizvođače.\n- Gradska uprava za privredu je prošle godine omogućila edukaciju primarnih poljoprivrednih proizvođača kada je reč o mogućnostima korišćenja sredstava iz IPARD fondova, kako bi poljoprivrednici spremno dočekali početak njihove primene. U tekućoj godini obezbeđena su sredstva za studijsku posetu poljoprivrednih proizvođača Italiji ili Austriji, na kojoj bi se proizvođači upoznali sa iskustvima i dostignućima u poljoprivredi zemalja Evropske unije. Takođe, sredstva u gradskom budžetu su obezbeđena i za edukaciju primarnih poljoprivrednih proizvođača o savremenim dostignućima u poljoprivredi i mogućnostima njihove primene u Srbiji, naglašava Milorad Radojević, član Gradskog veća zadužen za privredu i poljoprivredu.


Izvor: RTS, 26.Feb.2021, 14:23\nNekoliko desetina učenika srednje škole u Lapljem Selu okupilo se drugi dan zaredom ispred policijske stanice u Gračanici na mirnom protestu zbog određivanja jednomesečnog pritvora sedmorici njihovih drugova osumnjičenih da su učestvovali u masovnoj tuči.\nTraže oslobađanje njihovih drugova, sa porukama pomirenja: "Ne brat na brata već brat za brata", "Naša braća, nema moje tvoje", "Uvek sloga, nikada svađa".\nOsnovni sud u Prištini, >> Pročitaj celu vest na sajtu RTS << ogranak u Gračanici, odredio je pre dva dana meru sudskog pritvora osumnjičenima za učestvovanje u tuči u Lapljem Selu u kojoj je povređen sin političara Nenada Rašića.\nU tuči je povređen i srednjoškolac I. M., koji je juče otpušten iz bolnice, napadnut od grupe mladića u kojoj je bio sin Rašića.\nSinoć su u Gračanici miran protest održali roditelji i rodbina uhapšenih srednjoškolaca, zahtevajući njihovo oslobađanje uz apel na smirivanje političkih tenzija i izbegavanja političkih konotacija nakon tuče srednjoškolaca.\nKMnovine.com: Laplje Selo: Sin Nenada Rašića krvnički tuče drugu decu (VIDEO)


Srpsko-nemačka saradnja na reformi javnih finansija - Izazov\nSrpsko-nemačka saradnja na reformi javnih finansija\nRadio-televizija Srbije 28. februara 2018. 23:29\nNe znamo za koju je ocenu saradnja između Nemačke i Srbije na reformskom planu, ali u poslednjih 15 godina sigurno zaslužuje refoma tortu. Na evropskom putu Srbija može da računa na nemačku podršku.\n"Od najvećeg značaja je da Srbija nastavi reformsku agendu koja doprinosi jačanju pravne sigurnosti i vladavine prava jer Nemačka je uložila 1,8 milijardi evra u projekte čije je težište na dobroj upravi", kaže Katrin Čiganovski, zamenik ambasadora Nemačke u Srbiji.\nSaradnja je, počela uvođenjem PDV, koji je stabilizovao javne finansije, jer je od uvođenja popunio budžet sa 35 milijardi evra.\n"Tokom druge polovine 2018. radiće se revizija programa javnih reformi od 2016. do 2020. godine", kaže Dragana Marković, direktorka Poreske uprave.\nDirektor Državne revizorske institucije zahvalio je GIZ-u koji je dobro shvatio da se poverenje građana u institucije može vratiti samo ukoliko one budu kredibilne.\nDržavni revizor Radoslav Sretenović kaže da bi recept za stabilne javne finansije bio uspešan, moraju se obezbediti sastojci u vidu finansijske odgovornosti i efikasnijih mehanizama eksternog nadzora i praćenja uključujući i čvrsta pravila o izveštvanju i transparentnosti\n"Među poslednjim zajedničkim velikim aktivnostima koje smo preduzeli jeste pomoć prilikom potvaranja posebnih šaltera Vaš poreznik, koje je Poreska uprava u poslednjih šest meseci otovrila u 37 filijala širom Srbije", rekla je Mirjana Čojbašić, državni sekretar Ministarstva finansija.\nVođa projekta ispred GIZ Birger Nere rekao je da svi vole reforma tortu, ali da je za nju potreban recept, kvalitetni sastojci, oprema, ljudi i kako kaže dobar šporet.\nNere je rekao da će gostima danas biti poslužena reforma torta, ali da reforme u Srbiji nisu završene.


Sastanak ministra Kazazovića i predstavnika Udruženja „DUGA“ | Vlada Kantona Sarajevo\nMinistar za obrazovanje, nauku i mlade Kantona Sarajevo Elvir Kazazović održao je u utorak sastanak sa predstavnicima Udruženja „Društvo ujedinjenih građanskih akcija“ Sarajevo (DUGA). Tom prilikom, predstavnice Udruženja Anka Izetbegović i Sanjna Marković su upoznale ministra Kazazovića sa radom ovog udruženja, te novim projektnim aktivnostima koje DUGA planira realizirati u naredne dvije godine u partnerstvu i uz saglasnost Ministarstva za obrazovanje, nauku i mlade KS. Cilj tih aktivnosti je jačanje kompetencija direktora škola, pedagoga, psihologa i nastavnika, kao realizatora odgojno-obrazovno procesa, a u kontekstu potrebe njegovog usavršavanja u školama.\nKako je najavljeno ovom prilikom, narednih dana će biti potpisan Protokol o saradnji između ovog ministarstva i udruženja kojim će biti definirane njihove obaveze i odgovornosti kao partnera u realizaciji budućih aktivnosti.\nNajavljeno je donošenje plana aktivnosti za obuku više od 500 nastavnika pedagoga i direktora osnovnih škola, savjetovanje nastavnog osoblja, te stručno praćenje oko 200 djece sa posebnim obrazovnim potrebama.\nUdruženje "DUGA" je jedan od promotora principa inkluzivnosti i otvorenih zajednica koje uvažavaju potrebe svakog djeteta, a njegovi članovi su opredijeljeni za stvaranje okruženja u kojem će svako dijete dobiti priliku da raste i razvija se u skladu sa svojim mogućnostima i sposobnostima. Udruženje je razvilo vlastite programe obuke za nastavno osoblje, roditelje i predstavnike lokalne zajednice iz područja obrazovne inkluzije.


Dve nagrade za Unika osiguranje - Nira Press\nPočetna » Dve nagrade za Unika osiguranje\nU konkurenciji 34.000 kompanija iz 34 zemlje Evrope Unika osiguranje dobilo je dve nagrade u velikom takmičenju prestižne britanske institucije ”European Business Awards”.\nUnika je dobila nagradu za najbolju kompaniju u Srbiji, na osnovu glasova publike, a žiri je izabrao ovo osiguravajuće društvo za jednu od 10 najboljih kompanija Evrope, kada je reč o odnosu prema klijentima, strategiji rasta, inovacijama i uspešnosti poslovanja.\n“Ponosni smo što smo u odabranom društvu najboljih u Evropi. Veoma smo zadovoljni što smo prema glasovima javnosti izabrani za najbolju kompaniju u Srbiji. Čast nam je što su naši klijenti, partneri i građani prepoznali naš kvalitet i podržali nas u osvajanju ove važne nagrade. Svakodnevnim zalaganjem našeg tima, trudimo se da klijent bude u fokusu svake naše odluke, da neprestanim inovacijama kreiramo usluge i proizvode po meri modernog čoveka, kao i da neprekidno rastemo i širimo svoje poslovanje. To nam je omogućilo da nas stručni žiri European Business Awards- a izabere za jednu od 10 najboljih evropskih kompanija. Ove nagrade dodatno nas motivišu, ali svakako predstavljaju i odgovornost da i u narednom periodu nastavimo s ispunjavanjem zahteva izazovnog tržišta kakvo je tržište osiguranja u Srbiji”, izjavila je Gordana Bukumirić, predsednica izvršnog odbora Unika osiguranja.\nUnika na tržištu Srbije posluje 11 godina, a deo je grupacije, koja postoji duže od 200 godina. Na domaćem tržištu je na petom mestu na tržištu osiguranja, a lider je u oblasti privatnog zdravstvenog i bankoosiguranja. Zahvaljujući odličnoj pokrivenosti tržišta, sa 35 poslovnica i više od 400 prodajnih mesta širom Srbije, više od pola miliona klijenata sarađuje sa Unika osiguranjem.


Oglas: 468 od 531\nStanovanje trisobno Sarajevo, Stari Grad, Cena: 102.270,00 €\nzemeljski plin, toplovod, domofon, telefon, več telefonov, ADSL\nStan se nalazi u općini Stari Grad, ulica Ferhadija.\nAgencija za nekretnine, INGENIUM NEKRETNINE iz svoje ponude izdvaja stan za prodaju površine 75 m2 koji se nalazi na trecem ujedno i posljednjem spratu stambene zgrade bez lifta na mansardi.\nStan se sastoji od ulaznog hodnika iz kojeg se ulazi u prostrani dnevni boravak koji je podjeljen na dnevni i trpezarijski dio iz kojeg ulazi u kuhinju sa ostavom, dalje iz hodnika se nalazi degazman i u potpunosti renovirano kupatilo kao i dvije spavace sobe.\nGrijanje je etazno plinsko sa vlastitim boijerom sa pripremom tople vode za sanitarije. Unutrašnja i vanjska stolarija su u solidnom stanju, parket je autohtoni ali je renoviran kao i kupatilo.\nZgrada se nalazi na odličnoj lokaciji, uz ulicu Ferhadija i strogog centra grada.\nOsim stambene namjene nekretnina zbog svoje lokacije i spratnosti pogodna kao poslovni prostor(Notarske kancelarije, advokatski uredi, stomatološke ordinacije i slično)


Džonson favorit za naslednika Tereze Mej - Sputnjik Srbija\nDžonson favorit za naslednika Tereze Mej\n20:09 17.05.2019 Preuzmite kraći link\nBivši britanski ministar spoljnih poslova i nekadašnji gradonačelnik Londona Boris Džonson glavni je favorit među članovima britanske vladajuće Konzervativne partije da zameni Terezu Mej na mestu premijera, pokazuju objavljeni rezultati istraživanja.\nDžonson, jedan od zagovornika „bregzita„, prvi je izbor među 39 odsto članova partije, a na drugom mestu je bivši ministar za „bregzit“ Dominik Rab (13 odsto), rezultati su istraživanja koje je kompanija „Jugov“ uradila za britanski „Tajms“, prenosi Rojters.\nTereza Mej je ranije izjavila da će se povući sa čela stranke nakon što se u prvoj nedelji juna poslanici u Parlamentu Velike Britanije ponovo izjasne o njenom sporazumu o „bregzitu“ sa EU.\nČlanovi partije treba da imaju konačnu reč o tome ko će biti novi lider konzervativaca nakon što se širi spisak mogućih kandidata svede na samo dva imena, navodi agencija.\nBoris Džonson je najavio da će se kandidovati za lidera Konzervativne partije, nakon što premijerka Tereza Mej napusti tu funkciju.


Besplatna vikend zabava u Beogradu - Dan u Beogradu\nNaslovna » Izlasci » Besplatna vikend zabava u Beogradu\nBesplatna vikend zabava u Beogradu\nAh Neša 20. juli 2018. Izlasci Postavite komentar\nI ovog vikenda biće dobra i besplatna vikend zabava na Cvetnom trgu, Kosančićevom vencu i u Skadarliji pod uslovom da bude lepo vreme.\nTuristička organizacija Beograda nastavlja sa muzičkim programom na Cvetnom trgu. U petak od 19.30 posetioci će uživati u repertoaru Orkestra za hitne popravke raspoloženja koji će izvesti brojne popularne numere „od bibapa do roka“.\nZainteresovani će moći da uživaju i u zabavnom programu naših poznatih glumaca koji će ih kroz pesmu, igru, anegdote, priče i skečeve, na autentičan i humoristički način vratiti u vreme boemske Skadarlije.\nProgram počinje u petak u 19.00, na Platou ispred Skadarlijske česme, i odvijaće se duž čitave Skadarske ulice.\nUčestvuju Milan Milosavljević u ulozi Branislava Nušića, Milan Tubić u ulozi Đure Jakšića, Dušica Novaković u ulozi Žanke Stokić i Ljiljana Jakšić u ulozi Skadarlijske dame. Glumac Bojan Hlišč će u ulozi skadarlijskog dobošara čitati Kodeks o ponašanju u Skadarliji, dok će orkestar zajedno sa glumicom Jelenom Mit izvesti nekoliko muzičkih numera koje su bile najslušanije u vreme između dva „velika rata“ u Beogradu.\nOve subote, od 18.00, posetioci će imati prilike da u pratnji profesionalnog turističkog vodiča obiđu brojne znamenitosti, spomenike kulture i druga mesta od značaja za našu istoriju i kulturu koja se nalaze na prostoru ove istorijske ambijentalne celine: Konak knjeginje Ljubice, Sabornu crkvu, Patrijaršiju, najstariju kafanu u Beogradu, kuću Mike Alasa, kuću Olje Ivanjicki, mesto nekadašnje biblioteke i mnoge druge.\nBiće priče i o mestu gde je sniman čuveni film „Maratonci trče počasni krug“ koji je obeležio domaću kinematografiju. Polazak je na uglu ulica Kralja Petra i Kosančićev venac. Prijave na fdjakovic@tob.rs.\nOd 19.00 sledi muzički program u izvođenju Orkestra za hitne popravke raspoloženja, kada posetioci mogu uživati u odabranim numerama internacionalne popularne muzike. (danubeogradu.rs)\nTagovicvetni trg izlasci kosančićev venac leto u beogradu skadarlija\nPrethodni Porodično nasilje: Oko 45.000 slučajeva za godinu dana!\nSledeći Nezavisni, specijalistički oditing otkriva da su AMD-ovi drajveri najstabilniji u industriji, kako za gejmere tako i za profesionalce


Kako su izgledali radovi na obezbeđivanju Černobilja u proteklih nekoliko godina\nU filmu VICE News produkcije upoznajemo se sa projektom od koga i dalje zavisi bezbednost velikog broja stanovnika Ukrajine.\nFotografija: VICE News\nNajveći pokretni građevinski objekat ikada sagrađen je čelični sarkofag - zaštitna građevina koja pokriva nekadašnje černobiljske nuklearke. Ova građevina visoka 110 metara, teška je 36000 tona, sagrađena je većinom od sredstava koje je Evropska Banka izdvojila kako bi se stanovnici ovog područja u Ukrajini trajno zaštitili od posledica koje je katastrofa u nuklearki izaziva već duže od tri decenije.\nU periodu kada je 2017. godine sniman film u produkciji VICE News, radnici koji su tada bili zaposleni na raščišćavanju nekadašnjeg postrojenja, kao i na saniranju posledica eksplozije, pripremali su se za veliku promenu - ukrajinske vlasti preuzele su kontrolu nad radovima na nekadašnjoj nuklearki.\nKatastrofa u Černobilju i dalje važi za najveću nuklearnu katastrofu koja je ikada zadesila svet, a zadaci koji za cilj imaju umanjenje štete koju može izazvati nuklearni otpad već decenijama predstavljaju posao za veliki broj ljudi iz celog sveta. Ovi radnici izloženi su nekim od najviših nivoa radijacije sa kojima su se ikada do sada sreli.\nDžejk Hanrejen je dobio ekskluzivnu priliku da za VICE News posvedoči finalnim radovima na krpljenju spojeva između stare zaštite izgrađene osamdesetih i ove nove, čelične konstrukcije koja od tada predstavlja zaštitu od zračenja za milione stanovnika koji žive u nastanjivoj zoni, trideset kilometara od nuklearke.\nOvaj video je prvobitno objavljen na VICE News.


Hale Radoja Dakića prodate sedam puta jeftinije\n3 weeks ago Članci, CRNA GORA, NEKRETNINE, SVE VIJESTI 0\nSvih sedam hala nekadašnje fabrike “Radoje Dakić“ procijenjenih na 677 hiljada eura stečajni upravnik Mladen Marković prodao je Lazaru Pejoviću iz Podgorice za 93,2 hiljade eura.\n3 weeks ago AVIO SAOBRAĆAJ, CRNA GORA, SVE VIJESTI 0\nMoguć nastavak subvencioniranja dijela zarada za zaposlene u turizmu, ugostiteljstvu i drumskom saobraćaju te za novozaposlene. Za jun im je već produžena pomoć države U trećem državnom paketu podrške privredi najvjerovatnije će biti i nastavak subvencija za plate u julu i avgustu zaposlenima u turizmu, ugostiteljstvu i drumskom saobraćaju,te dodatne …\nPlatni promet 1,19 milijardi eura\nVrijednost realizovanog platnog prometa za 22 radna dana u junu iznosila je 1,19 milijardi eura, što je 3,3 odsto manje nego u maju, pokazuju podaci Centralne banke (CBCG).\nBerza preduzetničkih ideja predstavnik CG na takmičenju\n3 weeks ago CRNA GORA, KONFERENCIJE, SVE VIJESTI 0\nBerza preduzetničkih ideja izabrana je za najbolјu ideju u oblasti promocije preduzetništva, saopšteno je iz Privredne komore (PKCG). Ovaj projekat će kao nacionalni predstavnik Crne Gore učestvovati u takmičenju Evropske komisije za najbolјu ideju u oblasti promocije preduzetništva (EEPA), što je druga faza ovog takmičenja.\n3 weeks ago CRNA GORA, POSAO I KARIJERA, SVE VIJESTI 0\nProgram Regionalni inkubator za socijalne preduzetnike (RISE) omogućiće da više od 200 mladih iz Zapadnog Balkana razvija ideje o socijalnom preduzetništvu i pomognu u rješavanju problema lokalne zajednice, saopšteno je iz Inovaciono preduzetničkog centra (IPC) Tehnopolis u Nikšiću.\nOd prije par dana u Podgorici važe nova pravila u gradskom saobraćaju. Autobuska karta do svih prigradskih naselja košta isto i to 90 centi, a do pojeftinjena je došlo zbog uvođenja elektronske karte. Naime, sa jednom kupljenom elektronskom kartom građani se narednih 100 minuta mogu voziti u više autobusa različitih …\nHE Komarnica, čija instalisana snaga treba da bude 170 MW, a izgradnja da košta 246 miliona eura, trebalo bi da zapošljava od 100 do 150 radnika. To je navedeno u Planu koncesija za korišćenje vodotoka za izgradnju hidroelektrana u Crnoj Gori za 2020.\n3 weeks ago CRNA GORA, SVE VIJESTI, ZANIMLJIVOSTI 1\nPolovinom minulog vijeka crnogorska industrija je bila u punom zamahu, fabrike su radile punom parom, a gotovo sve organizacije su odvajale značajna sredstva za sport i rekreaciju…\nBesmisleno je očekivati da se zatvori privreda svaki put kad se zabilježi rast broja inficiranih novim korona virusom, ocijenila je ministarka ekonomije Dragica Sekulić, uz poruku da bi to bilo neodgovorno.\nBarska plovidba u minusu 348.000 eura\nBarska plovidba je prvi kvartal tekuće godine završila u minusu od 348 hiljada eura, što je duplo manje nego u istom periodu prošle godine.


Studije U Nemačkoj- šta Nakon Toga?\nU ovom blog postu ćeš saznati koje korake možeš da preduzmeš, a koji ti omogućuju da nakon studije u Nemačkoj ostaneš 18 meseci u ovoj zemlji nakon tvog diplomiranja sa nemačke visokoškolske ustanove, imajući punu radnu i boravišnu dozvolu tokom celokupnog tvog boravka.\nUkoliko si završio/la studije u Nemačkoj, onda je bitno da znaš da ova zemlja pruža mogućnost da ostaneš 18 meseci nakon diplomiranja kako bi našao/la posao u ovoj zemlji i stekao/la tvoje prvo radno iskustvo, ukoliko je to tvoj cilj.\nStudije u Nemačkoj i birokratija\nZanima te da li možeš da radiš praksu u Nemačkoj nakon studija ili dobiješ poslovnu ponudu koju možeš da prihvatiš, jer dolaziš iz Srbije i potrebna ti je viza? Odgovor je: Da, možeš!\nPre nego opišem celokupnu proceduru i moje iskustvo nakon diplomiranja sa nemačkog univerziteta, hajde da prvo prođemo kroz korake koje si već verujem prošao/la.\nKoraci kroz koje si prošao/la do sada:\nU Srbiji si aplicirao/la za studentsku vizu pre tvog dolaska u Nemačku i ta viza je trajala maksimalno 6 meseci,\nPri tvom dolasku u Nemačku, zakazao/la si sastanak u imigracionom odeljenju (Ausländerbehörde), koji su na osnovu potvrde fakulteta i ostalih dokumenata, prethodno dobijenu vizu zamenili studentskom boravišnom dozvolom sa kojom imaš pravo raditi 20 sati nedeljno kao student.\nZavršavaš studije u Nemačkoj i tvoja dozvola boravka ističe uskoro, zanima te šta dalje?\nKada završiš studije u Nemačkoj, kao diplomac koji dolazi iz Srbije (NON-EU zemlje), imaš tri opcije za ostanak u Nemačkoj na osnovu zaposlenja.\nUkoliko si pri diplomiranju već dobio/la ponudu neke kompanije, onda ćeš aplicirati:\nza običnu boravišnu i radnu dozvolu ili;\nza Plavu kartu (EU Blue Card).\nU oba slučaja ti preporučujem da kontaktiraš imigraciono odeljenje (Ausländerbehörde) u gradu u kom živiš i imaš registrovanu adresu.\nUkoliko pak nemaš ponudu još uvek, a želiš ipak ostati u Nemačkoj, onda imaš opciju da apliciraš za boravišnu dozvolu za traženje posla.\nTo je ono što sam ja uradio nakon diplomiranja, te u nastavku delim moje iskustvo sa tim, ali je uvek najbolje da kontaktiraš nadležno imigraciono odeljenje Ausländerbehörde (ABH) i da sa njima potvrdiš svoju situaciju.\nBoravišna dozvola za traženje posla nakon studije u Nemačkoj\nAko nemaš ponudu za posao kada diplomiraš, ali i dalje želiš da ostaneš u Nemačkoj, moraćeš da produžiš nemačku boravišnu dozvolu. Biće ti dozvoljeno da tu boravišnu dozvolu produžiš za najviše 18 meseci od datuma tvog završnog ispita, što bi trebalo da ti pruži dovoljno vremena da pronađeš posao.\nTokom tih 18 meseci, takođe možeš da radiš bilo koji drugi posao koji želiš, dok ne nađeš posao u svojoj struci u kojoj si završio/la studije.\nOno što je dobra stvar u ovome, jeste što je ta boravišna dozvola ujedno i radna dozvola koja ti omogućuje da na potpuno legalan način možeš da radiš i stičeš dohodak u Nemačkoj.\nBitno je da sa ovom procedurom kreneš pre nego ti važeća studentska dozvola istekne.\nTakođe, ukoliko te zanima koliko dugo nakon studija možeš aplicirati za ovu boravišnu dozvolu i da li možeš da napuštaš Nemačku, pa da se vraćaš kasnije i tek onda krećeš sa ovim procesom, znaj da to nije moguće, bar ne po takvim istim uslovima.\nNakon diplomiranja, ti možeš aplicirati i krenuti sa tim periodom od 18 meseci. Međutim, ukoliko odlučiš da to ne uradiš odmah, znaj da je onda kasnije to moguće po drugim uslovima iz tvoje matične zemlje.\nNa primer, ja sam diplomirao u januaru 2021. godine i odmah sam podneo zahtev za boravišnu dozvolu za traženje posla, koja mi omogućuje da živim u Nemačkoj tokom narednih 18 meseci.\nUkoliko ne apliciraš za tih 18 meseci odmah nakon diplomiranja, kasnije postoji opcija da apliciraš za vizu za traženje posla (nije isto), jer za ovu vizu apliciraš kada si napustio Nemačku i to radiš u svojoj matičnoj zemlji u ambasadi ili konzulatu Nemačke.\nVizu za traženje posla izdaje amabasada ili konzulat Nemačke kada si kod kuće u Srbiji, a boravišnu dozvolu izdaje imigraciono odeljenje kada si u Nemačkoj i već imaš važeću boravišnu dozvolu za boravak u Nemačkoj.\nTakođe, velike i bitne razlike između boravišne dozvole za traženje posla i vize za traženje posla su sledeće:\nBoravišnu dozvolu za traženje posla izdaje imigraciono odeljenje (Ausländerbehörde) odmah nakon tvog diplomiranja sa univerziteta u Nemačkoj, a vizu za traženje posla izdaje ambasada Nemačke u Srbiji (apliciraš iz Srbije).\nBoravišna dozvola za traženje posla traje 18 meseci, a viza za traženje posla traje 6 meseci.\nSa boravišnom dozvolom imaš punu radnu dozvolu da na potpuno legalan način radiš i stičeš dohodak u Nemačkoj, a sa vizom za traženjem posla možeš doći u Nemačku da tražiš posao, ali ne i da radiš na legalan način i stičeš prihod, dok tu vizu ne zameniš za radnu dozvolu nakon što pronađeš poslodavca i dobiješ ugovor o radu.\nJednostavno rečeno, mnogo bolja solucija je da nakon diplomiranja sa nemačkog univerziteta odmah apliciraš za boravišno-radnu dozvolu i time dobiješ pravo na 18 meseci legalnog boravka u Nemačkoj.\nUpravo zato kada budeš zakazao/la sastanak u imigraciono odeljenje, prvo pitanje sa kojim kreću kada vide da si diplomirao/la jeste: „Da li želite da ostanete u Nemačkoj“. Na šta bi trebao/la da odgovoriš sa „Da“, te tu kreće prebacivanje tvog statusa sa studenta na osobu koja traži posao u Nemačkoj i ima pravo da radi i živi 18 meseci dok ne nađe posao u svojoj struci i posao za koji je kvalifikovana.\nZnaj da je ova procedura birokratska koju moraš odraditi, a ti tokom celokupnog vremena trajanja te dozvole možeš da napuštaš i ulaziš u Nemačku neograničeni broj puta. Bitno je da samo odradiš ovaj birokratski deo.\nPotrebna dokumenta za podnošenje zahteva za boravišnu dozvolu nakon studije u Nemačkoj\nZa ovaj deo je uvek najbolje pogledati sajt tvog lokalnog imigracionog odeljenja i upravljati se time. Međutim, ono što je meni bilo potrebno od ovih dokumenata jeste:\nValidan pasoš sa periodom dovoljne validnosti. Ovo je važno, jer ne možeš dobiti validnu boravišnu dozvolu od 18 meseci, ako tvoj pasoš ističe za 10 meseci, na primer. Validnost boravišne dozvole je uslovljena pasošem, te ti preporučujem da na to obratiš pažnju na vreme;\n1 biometrijska fotografija koju možete dobiti u onim kućima koje vidite na ulici za 5 evra;\nPotvrda o završetku studija sa nemačkog univerziteta;\nPotvrda o dovoljnim finansijskim sredstvima za život. Ja sam u vreme apliciranja za ovu dozvolu radio praksu, te umesto novčanih sredstava na računu, dostavio sam dokument o plati koju sam primao za tu praksu;\nObrazac za prijavu koji će vam oni dati ili ga možete pronaći na njihovom zvaničnom sajtu.\nOno što je još bitno da znaš jeste da tokom trajanja tih 18 meseci, ti možeš potpuno legalno da radiš bilo koji posao i stičeš dohodak kako bi finansirao/la svoj boravak u inostranstvu. Međutim, da bi došao/la do onog dela da tu boravišnu dozvolu menjaš za punu radnu dozvolu (ili plavu kartu- EU blue card), potrebno je da je ugovor o radu u skladu sa tvojim kvalifikacijama i diplomom koju nosiš.\nTo znači da ako sam ja diplomirao sa master diplomom u obasti poslovnih studija, da bih ja zamenio tu boravišnu dozvolu za radnu dozvolu pre isteka tih 18 meseci za pranalazak posla, potrebno je da je moja ponuda u skladu sa mojim kvalifikacijama.\nNe mogu da radim u McDonalds-u i zamenim moju boravišnu dozvolu za radnu dozvolu, jer taj posao nije u skladu sa mojim kvalifikacijama.\nMoj ugovor o radu mora da odgovara polju studija koje sam studirao, te time i posao koji radim pripada mojoj sferi studija.\nOvaj deo nastaje u skladu sa strategijom vlade Nemačke da privuče i zadrži visokokvalifikovanu radnu snagu u Nemačkoj, te upravo zato nakon dobijanja ugovora o radu, imigraciono odeljenje taj ugovor o radu prosleđuje Saveznoj agenciji za rad (Bundesagentur für die Arbeit), koja odlučuje o periodu tvoje radne dozvole na osnovu ugovora.\nPo mom mišljenju, ono što se nalazi u pozadini jeste da je Nemačka zemlja sa velikim delom starog stanovništva kome je potrebno isplaćivati penzije. Te penzije dolaze iz državne kase koja se puni oporezivanjem građanja (što predstavlja prihod države).\nVeće punjenje kase nastaje kada su prihodi pojedinca veći, jer su onda i porezi veći. Da bi pojedinac bio više oporezivan, on/ona treba imati veća primanja, a to je moguće uz višu poziciju u kompaniji, što opet dolazi od većeg nivoa obrazovanja i kvalifikacije pojedinca (jer je Nemačka jako struktuirana zemlja).\nTa veća kvalifikovanost pojedinca (studije i diploma), nas vraća na početak zašto zamenu te boravišne dozvole od 18 meseci dobijaš tek nakon što pronađeš posao u okviru svoje struke za koju si kvalifikovan, a ne radom u lancu brze hrane, jer na taj način država ne bi mogla da zadovolji lanac koji sam upravo naveo, jer bi tvoja plata bila niža, a time i porez koji plaćaš manji, te država tu ne zadovoljava ostatak lanca (isplata penzije starom stanovništvu).\nNemačka trajna boravišna dozvola\nVerovatno već znate da za neograničenu boravišnu dozvolu za Nemačku možete aplicirati pod određenim uslovima, ukoliko živite u Nemačkoj (a time imate i boravišnu dozvolu za celokupno to vreme) pet godina bez prekida.\nDobra stvar kada ste internacionalni student iz Srbije koji je diplomirao sa nemačkog univerziteta, imate pravo da aplicirate za dozvolu za naseljavanje u Nemačkoj pod povoljnijim uslovima i da u kraćem periodu dobijete stalnu nemačku boravišnu dozvolu pod kategorijom: Lica koja su diplomirala sa nemačkog univerziteta ili su završila stručnu obuku u Nemačkoj.\nZa dozvolu za naseljavanje (The settlement permit) možete aplicirati ako ste:\nuspešno završili stručnu obuku ili diplomirali sa nemačkog univerziteta u Nemačkoj;\nimali dve godine boravišnu dozvolu za zaposlenje kao kvalifikovani radnik u svojoj struci (sa stručnom obukom ili akademskim obrazovanjem);\nda ste uplaćivali doprinose za obavezno penzijsko osiguranje 24 meseca;\ndovoljno poznajete nemački jezik na nivo B1 sa položenim ispitom koji je priznat od strane države.\nKao nosioci plave karte EU (EU Blue Card)\nAko posedujete plavu kartu EU i imate osnovno znanje nemačkog, dobićete dozvolu za naseljavanje nakon samo 33 meseca, pod uslovom da ste tokom tog vremena bili na odgovarajućem radnom mestu (shodno vašim kvalivikacijama) i plaćali zakonske doprinose za penzijsko osiguranje.\nU ovom slučaju, ukoliko dovoljno razumete nemački (najčešće je B1 zahtevani nivo), biće vam izdata dozvola za naseljavanje nakon samo 21 meseca.\nStalna boravišna dozvola za Nemačku, više pročitaj na ovom linku.\nUkoliko imaš pitanja o studijama u inostranstvu, piši mi na contact@stefanstosic.com ili me kontaktiraj putem kontakt forme.\nPrevStudije u inostranstvu: 4 državna univerziteta i 4 zemlje Evropske unije za 2 godine\nŠta nakon master studije u Francuskoj- Autorisation provisoire de séjour (APS)?Следећи


Jerkov: Novim programom DS objavljujemo rat siromaštvu i strahu\nBeta\t 29. novembra 2015. 20:30\nGlavni odbor Demokratske stranke usvojio je danas izborni program stranke u kome se insistira na pružanju jednakih šansi svima u svim aspektima, počev od zapošljavanja, obrazovanja, zdravstva i drugim segmentima društva, izjavila je večeras potparolka te stranke Aleksandra Jerkov.\nJerkov je agenciji Beta rekla da je DS usvojila izborni program koji predstavlja objavu rata siromaštvu, a koji će u narednih mesec dana biti na javnoj raspravi.\n“Reč je o dokumentu koji će biti predstavljen gradjanima i članstvu DS u celoj Srbiji. O predlogu programa biće organizovana javna raspravu u Srbiji”, kazala je ona.\nProgram DS predvidja i ukidanje ugovora o projektu Beograd na vodi.\nStranka je protiv Predloga zakona o poljoprivrednom zemljištu, za koji ocenjuje da ide na ruku tajkunima, i zalaže se za reviziju privatizacije medija u Srbiji.\nKako su preneli mediji, sednici GO DS danas nije prisustvovao potpredsednik stranke Borisav Stefanović.


Derbi bez navijača, ALI SA NAVIJANJEM! Pogled na Zvezdinu ložu izaziva nevericu, četvorocifren broj ljudi na „specijalnim mestima“ Marakane – Navijaci Srbija\nHome > Fudbal > Derbi bez navijača, ALI SA NAVIJANJEM! Pogled na Zvezdinu ložu izaziva nevericu, četvorocifren broj ljudi na „specijalnim mestima“ Marakane\nDerbi bez navijača, ALI SA NAVIJANJEM! Pogled na Zvezdinu ložu izaziva nevericu, četvorocifren broj ljudi na „specijalnim mestima“ Marakane\nCrvena zvezda i Partizan su odigrali i 164. „večiti derbi“, bez prisustva navijača na tribini – ali ih je definitivno bilo na stadionu „Rajko Mitić“.\nNajavljen je bio dolazak delegacije dva kluba, predstavnika domaćih fudbalskih organizacija, skauta… Da bi na kraju četvorocifren broj ljudi bio na najvećem srpskom stadionu, a mnogi od njih pevali navijačke pesme, zviždali, ukratko – pravili buku.\nTagged FK Crvena zvezda FK Partizan


Preliminarne procjene: 1,3 milijarde eura šteta zbog poplava i klizišta – Radio Feral\nPreliminarne procjene: 1,3 milijarde eura šteta zbog poplava i klizišta\n04/06/2014 Mirza Musanovic\t0 Comments\nPreliminarni podaci govore o tome da su štete na području Bosne i Hercegovine koje su uzrokovane poplavama i klizištima dosegle milijardu i 300 miliona eura.\nOvaj podatak iznio je premijer Federacije Bosne i HercegovineNermin Nikšić na današnjoj pres-konferenciji koja je uslijedila nakon sastanka s premijerima kantona i načelnicima općina pogođenih poplavama i klizištima.\nKako je istaknuto danas dobra koordinacija između državnog, federalnog, kantonalnog i općinskog nivoa rezultirala je da nema velikog broja ljudskih žrtava i uopće šteta koje su nastale kao posljedica poplava i klizišta.\nIzmeđu ostaloga planirano je osigurati 187 miliona KM od Međunarodnog monetarnog fonda (MMF) kroz proširenje stand-by aranžmana koja će se rasporediti tako da će jedan dio biti osiguran za Brčko Distrikt, a ostalo pola-pola između Vlade Republike Srpske i Vlade Federaciji BiH koje će biti utrošene za sanaciju šteta.\nTakođer, u toku su pregovori sa Svjetskom bankom putem koje se planira osigurati 100 miliona dolara za Federaciju BiH, RS i Brčko Distrikt, a Evropska komisija najavila je da će iz IPA fondova izdvojiti 42 miliona eura.\nNikšić je kazao da bi Vlada FBiH trebala na sutrašnjoj sjednici razmatrati tri važna zakona koji će pomoći da se sredstava što prije rasporede te je dodao da će, ukoliko Vlada FBiH postigne saglasnost o zakonima, biti upućeni u parlamentarnu proceduru po hitnoj proceduri.\nRadi se o Zakonu o fondu za pomoć u obnovi područja zahvaćenih prirodnom nesrećom, Zakonu o finansiranju pomoći stradalim u prirodnoj nesreći te Zakon o prijenosu vlasništva nad nekretninama u vlasništvu Federacije BiH, kantona, gradova i općina.\n“Od Agencije za bankarstvo i Centralne banke zatražili smo da, u saradnji s bankarskim sektorom, nađu mogućnost za stavljanje moratorija, produženja grejs perioda ili iznalaženja drugačijih mogućnosti da bi se za fizičke i pravne subjekte prolongirala otplata kredita. Ista aktivnost je pokrenuta i prema Razvojnoj banci FBiH” – kazao je premijer Nikšić.\nPodsjetio je da Svjetska banka, Ujedinjene nacije i Evropska komisija uz predstavnike državnih i entitetskih institucija te Brčko Distrikta rade procjeni štete u sektorima energija, transport, agrikultura, stanovanje, infrastruktura, voda i sanitarije te radna mjesta i ekonomija, a prvi preliminarni rezultati trebali bi biti poznati do 18. juna.\nIako se ova procjena čeka, Nikšić kaže da prema preliminarnim podacima Zavoda za zapošljavanje Federacije BiH, nakon poplava i klizišta ugroženo je oko 15.000 radnih mjesta i to 5.000 u poljoprivredi i 10.000 u privredi.\n“Predviđa se da će štete u Federaciji BiH biti mnogo veće u područjima pogođenim klizištima, nego u područjima pogođenim poplavama što će uzrokovati da se veliki broj stanovništva neće moći vratiti u svoje domove” – dodao je Nikšić.\nNajavio je da će se učiniti sve da svi oni koji su ostali bez krova nad glavom do zime riješe svoje stambeno pitanje, a za one za koje se to ne riješi nastojat će se osigurati mjesto gdje će boraviti koje neće biti kolektivni centar.\nPremijer Tuzlanskog kantona Bahrija Umihanić kazao je danas da je šteta u ovom kantonu, prema podacima kojima raspolažu, veća od pet miliona KM, a broj klizišta svakog dana se povećava.\nUmihanić je kazao da će u sanaciji šteta nastojati osigurati da to rade domaće firme da bi se postojeći privredni subjekti ojačali, ali i da bi novi poslovni subjekti pronašli svoju šansu.\nInformacije koje su se u javnosti pojavile da u Maglaju nedostaje hrane i drugih potrepština demantirali su danas premijer Zeničko-dobojskog kantona Munib Husejnagić i direktor Federalne uprave Civilne zaštite Fahrudin Solak uz konstataciju da su se pojavile informacije Crvenog križa o nedostatku pomoći, ali njihove informacije govore da postoji dovoljno hrane i higijenskih potrepština.\n← GOLOM HAJROVIĆA BIH SLAVILA PROTIV MEKSIKA\nSamo dva posto nezaposlenih u BiH ima pomoć države →\nIstočna Bosna: Nogomet u minskom polju\n02/11/2012 Mirza Musanovic 0


AMERIČKI MEDIJI POBESNELI: Srbija ulazi s vojskom na sever Kosova, Tramp žmuri, Putin testira | WebTribune\nHome IZBOR AMERIČKI MEDIJI POBESNELI: Srbija ulazi s vojskom na sever Kosova, Tramp žmuri, Putin testira\nPosted date: фебруар 05, 2017 In: IZBOR, U FOKUSU\nUgledni magazin “Forin polisi” je već objavio nekoliko analiza na tu temu, a poslednja u nizu bila je da će upravo jug Srbije biti prva žrtva nove američke administracije.\nIpak, pre toga, profesor dr Iden Hečajr, gost kolumnista i stručnjak za međunarodne odnose, izneo je još jednu, vrlo sličnu, tezu. On smatra da je vrlo moguće da dođe do nove “martovske” krize na Kosovu, te da je to “odličan način da Rusija testira Trampa”.\n“Donald Tramp često ponavlja želju da izbegne sukob s Rusijom što će imati duboke implikacije za buduću stabilnost jednog broja država, a glavna među njima biće Kosovo. Tenzije između Kosova i Srbije naglo su porasle u poslednje vreme, a retorika iz Beograda postaje sve vatrenija. To je nedavno kulminiralo pokušajem Srbije da pošalje voz na kojem je na 21 jeziku bio nalepljen slogan ‘Kosovo je Srbija’. Voz je zaustavljen na granici nakon što je Kosovo rasporedilo specijalne policijske jedinice. Predsednik Srbije Tomislav Nikolić je izjavio da je došlo do ‘ivice sukoba’ i upozorio da će, ukoliko je neophodno, poslati vojsku na Kosovo”, počinje svoju analizu britanski stručnjak.\n“Mnogi Albanci su dugo verovali da Srbija samo traži izgovor da pošalje trupe na sever Kosova gde živi većinski sprsko stanovništvo. Većina Albanaca takođe veruje da ih u tome sprečava samo veliki broj NATO trupa i dalje stacioniranih na Kosovu”, nastavlja se.\n“Njegovi komentari o suvišnosti NATO pakta i okrenutnost ka Rusiji, blago su prevagnuli balans u korist Srbije. Srpski skorašnji potezi u svetlu izbora Donalda Trampa teško mogu biti slučajnost. Znajući da Rusija ima veću slobodu sad kada je Tramp na vlasti, Srbija može da računa da će ih Rusija podržati ako pokrenu operaciju da, tobože, zaštite Srbe na severu Kosova, i na taj način obmanu NATO”, stoji u analizi koju je objavio “Forin polisi”.\n“Nije teško zamisliti da bi Trampova administracija bila voljna da napusti Kosovo. Projekat izgradnje države čak bi mogao da bude opisan i kao neuspeh Klintonovih koji nikada time nije trebalo da se bave, a malo je verovatno da bi pretežno muslimanski Albanci zaradili simpatije kod Trampovih pristalica”, navodi se.\nIpak, mišljenja je Hečajr, ukoliko sprske snage uđu na Kosovo bez značajne osude iz SAD-a, to bi izazvalo pukotinu u NATO i sugurno dovelo do masovnih nereda među Albancima koji bi “prirodno osećali da su napadnuti od strane Srbije i napušteni od međunarodne zajednice”.\n“Ovo bi moglo, dakle, da dovede do ponavljanja nasilja iz marta 2004. kada su neredi besneli širom Kosova, a srpska sela i manastiri bili napadani. To bi, dalje, ohrabrilo Srbiju da poveća obim svoje ‘zaštite’ na celo Kosovo što bi moglo dovesti do apsolutnog rata”.\n“Mir i stabilnost na Balkanu ostaju delikatno izbalansirani i nije uopšte jasno ima li Tramp sposobnost – ili svakako volje – da pregovara složenost različitih unutrašnjih i spoljnih državnih situacija”, zaključuje Hečajr.\nVučić: Išao sam na poligraf a drugi nisu smeli jer su lagali\nRusija: Ako Amerika pokuša da upotrebi vojnu silu, dobiće adekvatan odgovor\nSirijski komandosi drže u okruženju 800 terorista, sledi likvidacija\nDžihadisti iz Bosne pozvali: Ubijajte na svakom mestu po Bosni, Srbiji, Sandžaku …\nVečeras će Zemlja proći kroz kišu meteora


Nole kao vihor podigao prašinu u Monte Carlu i odjurio u treće kolo\nPočela je sezona na šljaci i čuveni turnir u mondenskom Monte Carlu, gde živi naš najbolji teniser, Novak Đoković. Kod kuće je najlepše, kažu mnogi a naš Nole se dugo mučio dok konačno prošle godine nije osvojio i ovaj Masters, pobedivši neprikosnovenog Rafu Nadala.\nJJ na korak od odbrane titule na turniru u Bogoti\nJeleni Janković Bogota očigledno prija. Prošle godine osvojila je titulu, a sad je u finalu i deli je samo još korak da ponovo podigne pehar. U polufinalu pobedila je Južnoafrikanku Chanelle Scheepers, sa 2:0(6:1, 7:5) i danas će se videti da li će uspeti da odbrani ono što je osvojila prošle godine.


Ambasada SAD: Proslave Dana RS treba da budu u skladu sa zahtjevom Ustavnog suda BiH – Zvornik Danas\nNaslovna/VIJESTI/Politika/Ambasada SAD: Proslave Dana RS treba da budu u skladu sa zahtjevom Ustavnog suda BiH\nAmbasada SAD: Proslave Dana RS treba da budu u skladu sa zahtjevom Ustavnog suda BiH\nSARAJEVO – Ambasada Sjedinjenih Američkih Država u Bosni i Hercegovini apelovala je na vlasti u RS da naprave odgovarajuće izmjene da bi buduće proslave Dana RS bile u skladu sa zahtjevom Ustavnog suda BiH koji je ocijenio neustavnim dio Zakona o praznicima Republike Srpske, te naložio Narodnoj skupštini RS da izmijeni sporne odredbe.\n„Tokom 2015. godine premijer Aleksandar Vučić je ukazivao na ulogu Srbije koja kao potpisnica Dejtonskog mirovnog sporazuma poštuje suverenitet i teritorijani integritet BiH. Vjerujemo da premijer Vučić shvata osjetljivu prirodu ovog događaja nakon odluke Ustavnog suda BiH“, kazali su za N1 iz Kancelarije za odnose s javnošću Ambasade SAD-a.\nKako su naveli, Ustavni sud BiH dao je rok vlastima Republike Srpske da u roku od šest mjeseci od dana objavljivanja odluke usklade ovaj praznik sa Ustavom BiH.\n„Apelujemo na vlasti u Republici Srpskoj da naprave odgovarajuće izmjene da bi buduće proslave navedenog praznika bile u skladu sa tim zahtjevom. Odluke Ustavnog suda su konačne i obavezujuće i svi ih moraju poštovati i provoditi. Svi učesnici obilježavanja praznika treba da izbjegavaju podsticanje nacionalističkih osjećaja“, saopštili su iz Ambasada Sjedinjenih Američkih Država u BiH.\nambasada sad dan republike\nZvorničani u finalu poznatog rok festivala


Home / VESTI / Vesti iz EU / RODNI PLATNI JAZ U VELIKOJ BRITANIJI\nNovi propisi obavezuju oko 9000 organizacija koje zajedno zapošljavaju više od 15 miliona ljudi. Krajnji rok za dostavljanje izveštaja o platnom jazu je 30. mart za javni sektor i 4. april za privatni sektor.\nDo kraja februara ove godine, podatke je dostavilo oko 1290 organizacija, dok se u martu čeka na preostalih oko 7710 organizacija. Podaci pristigli zaključno sa krajem februara pokazali su da postoji upadljiv platni jaz između muškaraca i žena. Ispostavilo se da 74% organizacija više novca isplaćuje muškarcima nego ženama dok oko 15% njih više novca isplati ženama a da su zarade izjednačene u 11% organizacija.\nVažno je naglasiti da dobijeni podaci ukazuju na opšti presek situacije, poredeći novac koji je otišao u ruke svih zaposlenih žena u odnosu na sve zaposlene muškarce u istoj organizaciji odnosno rodnu strukturu jedinica koje čine organizaciju. Dakle, upitnik je takav da se na osnovu njega ne mogu doneti zaključci o tome da li se dešava da žene za isti posao dobijaju manju nadoknadu od svojih muških kolega. Kada je o tome reč, iako britanski zakon strogo zabranjuje takvu praksu, sa optužbama da zaposlene na istim pozicijama plaćaju nejednako u zavisnosti od pola, suočili su se i odlučno ih demantovali, između ostalih, britanski javni servis BBC i najveći britanski poslodavac u privatnom sektoru Tesco.\nPokazalo se da, u određenoj meri, razlozi za nejednakost u zaradama muškog i ženskog osoblja variraju od poslodavca do poslodavca. Međutim, kao zajednički imenitelj za većinu organizacija sa izraženim platnim jazom ispostavila se nejednaka distribucija muškaraca i žena na pozicijama koje spadaju u najviše platne razrede – dok među zaposlenima sa najnižim zaradama prednjače žene sa 57%, onih 25% zaposlenih koji se nalaze na najplaćenijim pozicijama pretežno čine muškarci. Primera radi, u Foster + Partners, najvećem britanskom arhitektonskom birou, 35% od ukupno 1400 zaposlenih čine žene, na najplaćenijim pozicijama zastupljene sa 20% a na nivou partnera i starijih partnera sa svega 17%.\nIzveštaji o rodnom platnom jazu će biti objavljivani na godišnjem nivou na sajtu nadležne državne kancelarije i na sajtovima organizacija, odakle ne smeju biti uklonjeni pre isteka najmanje 3 godine. Objavljivanje planova delovanja organizacija povodom mogućeg platnog jaza je poželjno ali ne i obavezno.\nProcenjeno je da bi, ublažavanjem rodnog platnog jaza odnosno povećanim učešćem žena na plaćenijim i zahtevnijim pozicijama, britanski godišnji bruto domaći proizvod do 2025. godine mogao biti uvećan i za 150 milijardi funti.


- Haos pre početka vojne parade u Nišu: Vulin na paradu pošao u vojnoj uniformi , sa šlemom i čizmama, jedva ga nagovorili da obuče civilno odelo.\nMinistar odbrane, Aleksandar Vulin , poznat je po tome što voli da nosi voju uniformu. Tako je bilo i jutros kada se ispred predsednik Srbije, Aleksadra Vučića i predsednika Republike Srpske, Milorada dodika, pojavio u vojničkoj uniformi , sa čizmama i šelmom na glavi.\nPredsednik Srbije Aleksandar Vučić je bio vidno iznenađen kada ga je u vojnoj uniformi i pod punom ratnom opremom , dočekao ministar odbrane Aleksandar Vulin.\nPredsednik Vučić mu je rekao da nije baš zgodno da se pred narodom pojavljuje tako obučen, sa šlemom na glavi. Ali je ministar odbrane rekao , da je to njegova dužnost i da će je on ispuniti.\nNakon kraćeg ubeđivanja , ministar Vulin je ipak pristao da se obuče u civilno odelo, ali je naglasio da to čini samo zbog predsednika Srbije , Aleksandra Vučića, a da će se već koliko sutra ponovo obući u vojnu uniformu.\nRelated Topics:aleksandar vucicmilorad dodikuniformavojna paradavulin


Grenel najavio nastavak pregovora u Vašingtonu, Beograd i Priština uzdržani | N1 Srbija\nNovi pokušaj Grenela da dovede Vučića i Hotija u Belu kuću, na stolu ekonomija\n14.08.2020. |19.49 |\nDrugi pokušaj Vašingtona da za isti sto dovede kosovske i srpske pregovarače. Izaslanik američkog predsednika za dijalog Beograda i Prištine Ričard Grenel najavio je sastanak u Beloj kući za 2. septembar.\n"Srećni smo da možemo objaviti da će se lideri Kosova i Srbije sastati u Beloj kući na pregovorima 2. septembra", oglasio se Grenel kao i uvek na Tviteru.\nSastanku će, po svemu sudeći, prisustvovati srpski predsednik Aleksandar Vučić i kosovski premijer Avdulah Hoti. Najavljuju ekonomske teme.\n"Zašto je gospodin Grenel upotrebio termin pregovori to je pitanje za njega. Jer samo pre nekoliko dana amerikanci su rekli da podržavaju pregovore koji se održavaju pod pokroviteljstvom Evropske unije. Ali ja da ulazim u njihove odnose...suviše smo mali da bismo to sebi mogli da dopustimo i ne mislim da imamo poseban interes da se u to mešamo", poručuje Vučić.\nVučić o sastanku u Vašingtonu: Srbija nije u poziciji da odbija razgovore\nTači pozdravio Grenelov poziv, Hoti navodi da će tema biti ekonomija\nGrenel: Na sastanku 27. juna o ekonomiji, stvoriti "mini Šenžen zonu"\n"Drugog septembra sastajemo se u Beloj kući kako bismo razgovarali sa srpskom stranom, kao dve nezavisne zemlje, o velikim projektima ekonomske saradnje koji će promeniti ekonomsku perspektivu Kosova i regiona", navodi Hoti.\nDirektor Kancelarije za Kosovo i Metohiju Marko Đurić smatra da Hotijeve izjave o razgovoru dve nezavisne države onemogućavaju postizanje dogovora.\nNovinar Besik Tahiri, međutim, kaže da stav prištinskih političara nije novost.\n"Tu imamo i američku stranu i Evropsku uniju koje ne kažu tako... da je krajnji cilj, krajnji rezultat tih pregovora, naročito ovih pregovora 2. septembra u Beloj kući i onih drugih pregovora 7. septembra u Briselu, da će biti o normalizaciji odnosa. Ali tu se ne spominje krajni cilj Kosova što je da se ono prizna kao nezavisna država od strane Srbije", smatra Tahiri.\nPrethodni pokušaj Ričarda Grenela da dovede pregovarače u Belu kuću je propao podizanjem optužnice protiv kosovskog predsednika Hašima Tačija - što je viđeno kao ustupak Evropskoj uniji.\nZvanični Brisel danas pozdravlja američku podršku njihovoj inicijativi.\n"Na taj način vidimo najavu ambasadora Grenela. Za Evropsku uniju su Sjedinjene Američke Države važan partner. Delimo iste ciljeve u regionu i dobrodošla je podrška SAD-a za dijalog kojim posreduje EU", poručila je portparolka EU za spoljnu i bezbednosnu politiku Nabila Masrali.\nSastanak pod okriljem Evropske unije trebalo bi da bude 7. septembra.\nDa li ćemo gledati utrkivanje u tome ko je glavni posrednik u dijalogu Beograda i Prištine? Da li će neko doneti finalni sporazum i ko - Evropa ili Amerika?\nSaznaćemo početkom septembra.\nKosovo dijalog Aleksandar Vučić\nDok se čeka susret u Briselu, stavovi zvaničnika sve udaljeniji - naročito o ZSO 25.09.2020.\nSve je ovo jedan velika propaganda i za Brisel i za Ameriku.Pa ako je KiM nezavisno zašto onda sami to ne reše nego moraju da pričaju sa nama.Znači da bez Srbije nema zvaničnosti.\nDobra predizborna kampanja u Americi.\nVreme jeda se pregovori nastave.


source.ba | Osobe koje su navodno bliske kriminalnom miljeu u Sarajevu došle u redakciju Dnevnog Avaza, danas ih kod Avaza uhapsila sarajevska policija\nUhapšeni kradljivci: Provaljivali u kuće i stanove u Sarajevu\nUhapšen A.M. iz Sarajeva: Nožem povrijedio mladića, koji je kasnije prebačen u bolnicu\nOvu informaciju su potvrdio je portparol MUP-a KS, Mirza Hadžiabdić, prenosi Oslobođenje.\nDnevni Avaz danas je objavio detalje, te obavijestio javnost o čemu se radi. Nakon što su jučer određene osobe bliske kriminalnom miljeu u Sarajevu došle u redakciju „Dnevnog Avaza“, nezadovoljne izvještavanjem novina o pojedinim akcijama pravne države prema njima, sličan incident ponovio se i danas, prenosi Avaz.\nMeđutim, s obzirom na to da su već jučer službeno bili upoznati pripadnici MUP-a KS, danas su došli pred “Avaz Twist Tower” radi zaštite neometanog rada novinara Avaza, prenosi ovaj list.\nOvom prilikom pripadnici Specijalne jedinice MUP-a KS lišili su slobode više osoba, što se vidi i na fotografijama Avaza.\nTagovi: AkcijaDnevni AvazMUP KSHapsenje


Država bi mogla da plaća ogromne odštete - Dnevni list Danas\nPočetna » Ekonomija » Država bi mogla da plaća ogromne odštete\n0Piše: Danas Online 05. septembra 2017. 15.30\nSve ovo moglo bi da se dogodi ukoliko se uskoro ne izmeni Zakon o zaštiti konkurencije, koji je prema oceni Udruženja za zaštitu ustavnosti i zakonitosti, Komiteta pravnika za ljudska prava YUKOM i Advokatske kancelarije Gecić Law „neustavan, štetan po privredu i radna mesta“.\nZbog toga su ova udruženja, zajedno sa Vanjom Bajović, docentom Pravnog fakulteta u Beogradu danas pokrenuli postupak ocene ustavnosti aktuelnog i pokrenuli inicijativu za donošenje novog Zakona.\n„Aktuelni Zakon je dao prevelika ovlašćenja Komisiji za zaštitu konkurencije, koja pokreće postupak protiv kompanija, pribavlja dokaze i na kraju i sama donosi rešenje o sporu. Ovo je princip „kadija te tuži, kadija ti sudi“ i predstavlja najgrublju povredu Ustavom garantovanog prava na pravično suđenje“, rekla je dr Bajović i dodala da je još jedan, veoma ozbiljan znak za uzbunu i to što su novčane kazne predviđene ovim zakonom više od onih koje propisuje Krivični zakon.\n„Želimo veoma argumentovano da ukažemo na sve nelogičnosti, opasnosti i najvažnije stavke ovog Zakona koje su u najočiglednijoj suprotnosti sa Ustavom Republike Srbije. Naša inicijativa je konstruktivna, jer nudi rešenje – primenu austrijskog modela, odnosno Zakona o konkurenciji kakav ima ova zemlja. Ovaj predlog podržala je i Privredna komora Srbije“, rekao je Savo Manojlović, predsednik Udruženja za zaštitu ustavnosti i zakonitosti i podsetio da Zakon u ovom trenutku predviđa drakonske novčane kazne za kompanije, koje su više čak i od onih propisanih Krivičnim zakonom.\nManojlović je naveo primer još jednog štetnog i nerealno visokog nameta za kompanije – plaćanje različitih taksi, od kojih ona za proveru koncentraciju na tržištu iznosi neverovatnih 25.000 evra.\nAna Mirković, iz Komiteta pravnika za ljudska prava okarakterisala je današnju inicijativu kao jako značajnu, jer ukazuje na nedostatke postupka u zaštiti konkurencije i daje argumente, utemeljene u praksi Evropskog suda za ljudska prava.\n„Inicijativa daje rešenja i šansu državi da zaustavi štetu koja nastaje po privredu i privredni život u Srbiji. Bitno je da država reaguje pravovremeno, čak i pre Ustavnog suda“, istakla je ona.


CG:DPS poručuje Krivokapiću da konačno nauči nadležnosti\nTanjug 2. januara 2021. 17:10\nPODGORICA – Opoziciona Demokratska partija socijalista poručila je danas premijeru Crne Gore Zdravku Krivokapiću da bi konačno mogao da nauči ustavne nadležnosti i sistem podele vlasti.\nDPS se oglasila povodom izjave premijera Krivokapića da predsednik Milo Đukanović krši Ustav i zakone i Crnu Goru tretira kao svoj feud, komentarisući Đukanovićevu odluku da vrati zakone Skupštini na ponovno glasanje, među kojima je i Zakon o slobodi veroispovesti.\nStranka Mila Đukanovića predlaže Krivokapiću da pročita član 94 Ustava Crne Gore u kojem su jasno propisane nadležnosti predsednika Crne Gore i njegovo pravo da Zakon vrati na ponovno odlučivanje Skupštini.\nU saopštenju se naglašava da su Đukanović, kao i Demokratska partija socijalista, pokazali puni demokratski kapacitet u prethodna četiri meseca mirnom i demokratskom tranzicijom vlasti bez ijedne opstrukcije.\nDPS u saopštenju navodi da „demokratski kapaciteti naše partije ne podrazumevaju da ćemo trpeti bezakonje, otpočinjanje sednica bez kvoruma, uzurpiranje nadležnosti DIK-a i uvođenje pravnog nasilja od strane nove vlasti“ i dodaje da će se takvom ponašanju jasno suprotstaviti na institucionalan način, u skladu sa Ustavom i zakonima Crne Gore.


Zvezda saznala raspored za Ligu Evrope – ASinfo Portal\nZvezda saznala raspored za Ligu Evrope\nCrveno-bijeli će imati dva vezana gostovanja i dva vezana domaćinstva ove sezone u Ligi Evrope\nCrvena zvezda je juče saznala da će se u grupnoj fazi Lige Evrope sastati sa Bragom, Ludogorecom i Midtjilandom, a ovog jutra objavljen je i zvaničan raspored utakmica crveno-bijelih u drugom po kvalitetu fudbalskom takmičenju na Starom kontinentu.\nOno što je interesantno jeste da će Crvena zvezda otvoriti i zatvoriti grupnu fazu protiv ekipe Brage. Prvi meč biće odigran na stadionu “Rajko Mitić” već u prvom kolu 16. septembra od 18.45, da bi revanš bio na programu 9. decembra od 21.00 čas.\nU međuvremenu, Zvezda će nakon uvodnog duela sa Bragom imati dva gostovanja. Prvo će ići na noge Ludogorecu u susjednu Bugarsku (30. septembar), da bi krajem oktobra uslijedio i prvi meč sa Midtjilandom u Danskoj (21. oktobar).\nCrveno-bijeli će u slučaju dobrih rezultata u prva tri kola moći da potvrde prolazak dalje na stadionu “Rajko Mitić”, pošto ih čekaju dva vezana domaćinstva. Prvo će igrati sa Midtjilandom (4. novembar), a potom i sa Ludogorecom (25. novembar).\nUslijediće već pomenuti meč sa Bragom u Portugalu sredinom decembra, do kada će navijači Zvezde poželjeti da njihov tim već obezbjedi plasman u evropsko proljeće. Podsjetimo, dva prvoplasirana tima idu dalje u nokaut fazu, dok će trećeplasirani ići u Ligu konferencija.\nKOMPLETAN RASPORED CRVENE ZVEZDE U LIGI EVROPE\n1. KOLO (16. septembar, 18.45): Crvena zvezda – Braga\n2. KOLO (30. septembar, 21.00): Ludogorec – Crvena zvezda\n3. KOLO (21. oktobar, 18.45): Midtjiland – Crvena zvezda\n4. KOLO (4. novembar, 21.00): Crvena zvezda – Midtjiland\n5. KOLO (25. novembar, 18.45): Crvena zvezda – Ludogorec\n6. KOLO (9. decembar, 21.00): Braga – Crvena zvezda\nTotenhem kupio igrača za 25 miliona i ostavio ga na pozajmici\nPartizanov raspored u Ligi konferencija


Dobojski Info - POZIV ZA STUDENTE I MLADE NOVINARE: Dođite na radionicu i osigurajte finansiranje svoje priče!\nPOZIV ZA STUDENTE I MLADE NOVINARE: Dođite na radionicu i osigurajte finansiranje svoje priče!\nutorak, 30 jul 2019 11:28\nFOTO: Ilustracija | POZIV ZA STUDENTE I MLADE NOVINARE\nDoboj, istraživačko novinarstvo,\nUdruženje građana eTrafika.net objavilo je poziv za 15 studenata novinarstva ili mladih novinara za koje će biti organizovane dvije stručne radionice u Trebinju i Zenici, a zatim biti finansirano istraživanje ukupno pet priča koje predlože!\nPrijaviti se mogu studenti novinarstva svih javnih univerziteta u Bosni i Hercegovini, bez obzira na godinu studija, kao i mladi novinari koji nemaju iskustva u izvještavanju o korupciji u javnim nabavkama. Svi učesnici će dobiti potvrdu o učešću, a organizator snosi troškove prevoza, smještaja i ishrane za vrijeme radionica. Formular za prijavu potražite OVDJE. Prijave su otvorene do 15. avgustra u 23:59. Posljednje pitanje je jako bitno, posebno mu se posvetite!\nPrva radionica će biti održana od 06. do 09. septembra u hotelu Leotar u Trebinju, a vodiće je ekonomski analitičar Aleksandar Draganić i Igor Vukajlović iz udruženja građana Tender. Učesnici će tokom dva dana naučiti šta sve javne nabavke podrazumijevaju, koji postupci javnih nabavki postoje, koje procedure je neophodno ispoštovati, koji dijelovi su najpogodniji za korupciju…\nDruga radionica zakazana je za period od 21. do 23. septembra u hotelu Zenica u Zenici. Predavači su Mirjana Popović i Azhar Karamujić iz Centra za istraživačko novinarstvo (CIN), novinari sa dugogodišnjim iskustvom iz ove oblasti. Oni će učesnike naučiti kako da konkretizuju temu koju istražuju, gdje i kako pronalaze, provjeravaju i oblikuju informacije, kako prezentuju dobijene informacije javnosti i slično. Naravno, svoje predavanje će dodatno začiniti anegdotama sa terena, kojih im nipošto ne manjka.\nNakon druge radionice, učesnici će dobiti zadatak da predlože konkretnu temu koju bi željeli da istraže. Uredništvo eTrafike i predavači će odabrati pet najzanimljivijih tema, čije istraživanje će finansirati sa po 1.098 KM (bruto). Odabrani učesnici će zatim zajedno sa novinarima CIN-a raditi na razvijanju svojih tema, koje će biti objavljene na portalu eTrafika.net.\nRadionice se organizuju u sklopu projekta “Korov bh. društva”, koji realizuje UG eTrafika.net, a finansiran je od strane USAID-ovog Programa osnaživanja nezavisnih medija kojeg implementiraju CPCD i OM.\nViše iz ove kategorije « DOBOJ: Grad uplatio 315.000 KM za grijanje za domaćinstva DOBOJ: Akumulirani gubitak Željeznica RS-a 77,8 miliona KM »


Podaci kojima raspolažemo i koji su javno dostupni ne ukazuju da za sada korona virus ima nekih negativnih posledica po srpsku ekonomiju, kaže ekonomista Ivan Nikolić.\n"Kako će se stvari odvijati dalje, videćemo", kaže Nikolić za Tanjug i navodi da treba sagledati eventualni rizik i biti u pripravnosti.\nStrahuje da srpska privreda ne može da prođe "neokrnjeno", jer, objašnjava, neki ekonomski partneri Srbije iz evrozone trpe veliku štetu od korona virusa, i navodi primer Italije.\n"U Italiji je veliki broj ljudi u karantinu, kapaciteti ne rade, pretpostavljam da će oni zabeležiti i formalno recesiju u prvom polugođu. Sve će se to odraziti na pad aktivnosti u toj zemlji", kaže Nikolić.\nNavodi da će zbog korona virusa vrlo moguće tražnja za našim proizvodima biti manja.\n"To govorimo u perspektivi. Trenutno nema nikakvih vidljivih posledica po srpsku ekonomiju", rekao je Nikolić.\nNaveo je da se u ovom trenutku čak ni ne evidentira bilo kakav negativni uticaj na srpsku privredu. Beleži se, kaže, nešto slabija poseta stranih turista, a i putovanja iz Srbije su smanjena.\n"Kada govorimo o turističkom aspektu, kako nam slabije turisti pristižu i mi sami manje odlazimo u inostranstvo i manje trošimo. Efekat je manje-više neutralan", kaže Nikolić.\nKako je rekao, pošto se kriza prelila van granica Kine, prethodnih dana je bilo prilično panično i na svetskim berzama. Naveo je da se na međubankarskom tržištu u Srbiji ne evidentira za sada nikakva vidljiva promenu u odnosu na period pre korona virusa.\n"Ništa se nije promenilo na međubankarsko tržištu. Intervencije NBS su minimalne, mnogo niže nego u istom periodu prošle ili pretprošle godine", rekao je Nikolić.\nOstaje da se vidi, dodaje, kako će se stvari dalje odvijati.\n"Ako govorimo o trenutnom stanju i dalje nemamo nikakve posledice po srpsku ekonomiju s obzirom na neke pokazetelje. Sem psihiološkog efekta, neprijatnosti i neizvesnosti, nemamo neki konkretan indikator da se nešto kvari", rekao je Nikolić.\nPoručio je da u novonastaloj situaciji Vlada Srbije pre svega treba da se fokusira na mere zdravstvene zaštite i na taj način da obezbedi normalno funkcionisanje privrednog sistema i mobilnost ljudi.


Politika privatnosti i uslovi koriščenja\nOva politika privatnosti se odnosi na način na koji ASW Inženjering prikuplja, koristi, održava i obrađuje informacije prikupljene od svih korisnika veb-sajta i aplikacija kompanije ASW Inženjering. Ova politika privatnosti se odnosi na veb-sajt www.asw.eu\nOvaj veb-sajt može da prikuplja lične podatke od posetilaca na različite načine, na primer kada posetilac poseti naš veb-sajt, kada se registruje na veb-sajtu, kada se pretplati na bilten ili popuni anketu kao i u vezi sa drugim aktivnostima u kojima se traži da dostave podatke poput registracije na asw:portal ili kad preuzimaju fajlove koji su dostupni na našem veb-sajtu. Po potrebi, od posetilaca može da se traži ime i email adresa. Prikupićemo lične podatke samo od onih posetilaca koji nam svojevoljno dostave tu informaciju. Posetioci uvek mogu da odbiju da ostave lične podatke, samo što u tom slučaju neće moći da pristupe nekim delovima veb-sajta.\nMožemo da prikupljamo neosobne podatke o posetiocima kad god koriste naš sajt. Neosobne informacije podrazumevaju tip pretraživača, tip računara i tehničke informacije u vezi sa pristupanjem na naš veb-sajt, npr koji operativni sistem i internet provajdera su koristili i slične informacije.\nNaš sajt koristi kolačiće kako bi poboljšali korisničko iskustvo. Korisnički pretraživač ostavlja kolačiće na hard disku posetioca u svrhu vođenja evidencije i ponekad da bi se pratile informacije o njima. Posetioci mogu da odaberu da podese svoj pretraživač tako da odbija kolačiće ili da ih upozori kada se šalju kolačići. Ako to učine treba znati da neki delovi veb-sajta neće pravilno funkcionisati.\nASW Inženjering prikuplja i koristi lične podatke posetilaca u sledeće svrhe:\nDa bismo unapredili kvalitet usluga koje nudimo korisnicima\nInformacije koje dostavite nam pomažu da efikasnije odgovorimo na vaše korisničke zahteve i potrebe.\nDa bismo personalizovali korisničko iskustvo\nMožemo koristiti informacije u zbiru da bismo videli kako posetioci veb-sajta kao grupa koriste ponuđene usluge i fajlove na našem veb-sajtu.\nDa bismo periodično slali emailove.\nMožemo koristiti email adrese da bismo informisali posetioce i slali im novosti o proizvodima. Ako se posetilac veb-sajta odluči da se prijavi na našu mailing listu onda će primati emailove koji sadrže vesti o kompaniji, najnovije informacije, informacije o povezanim proizvodima ili uslugama i sl. Ukoliko posetilac odluči da se odjavi sa mailing liste može to učiniti bilo kada kontaktirajući nas putem našeg veb-sajta.\nNa koji način štitimo Vaše podatke\nPrimenjujemo odgovarajuće načine prikupljanja, skladištenja i obrade podataka i sigurnosne mere kako bismo Vaše lične podatke, korisničko ime, lozinku i druge podatke sačuvane na našem veb-sajtu zaštitili od neovlašćenog pristupa, izmene, otkrivanja ili uništavanja. Osetljiva i privatna razmena podataka između veb-sajta i njegovih posetilaca se odvija preko SSL zaštićenog komunikacijskog kanala i šifrovana je i zaštićena digitalnim potpisom.\nMi ne prodajemo, ne razmenjujemo i ne rentiramo lične podatke posetilaca našeg veb-sajta. Sa svojim poslovnim partnerima, pouzdanim saradnicima i oglašivačima možemo da podelimo samo generički prikupljene demografske podatke koji nisu u vezi sa ličnim podacima posetilaca i korisnika kako bi ih koristili u gore navedene svrhe. Možemo koristiti usluge treće strane ili provajdera da nam pomogne u vođenju posla i veb-sajta ili da administrira aktivnosti u naše ime kao što je slanje biltena ili istraživanja. Možemo podeliti Vaše podatke sa tim saradnicima samo u te svrhe pod uslovom da smo dobili Vašu dozvolu.\nASW Inženjering ima diskreciono pravo da bilo kada ažurira ovu politiku privatnosti. Kad to učinimo, postavićemo obaveštenje na glavnu stranicu našeg veb sajta i navešćemo revidirani datum na dnu te stranice. Predlažemo posetiocima da povremeno pregledaju ovu stranicu kako bi bili u toku s izmenama i informisani o načinu na koji čuvamo lične podatke koje prikupljamo. Prihvatate i slažete se da je Vaša odgovornost da povremeno pregledate ovu politiku privatnosti i upoznate se sa izmenama.\nPrihvatanje ovih uslova\nKorišćenjem ovog veb-sajta Vi prihvatate ovu politiku privatnosti. Ako se ne slažete sa ovom politikom privatnosti molimo Vas da ne koristite naš veb-sajt. Dalje korišćenje našeg veb-sajta i nakon objavljivanja promena u ovoj politici privatnosti smatraće se Vašim prihvatanjem tih izmena.\nInternet veb-site i adresa www.asw.eu je u vlasništvu ASW Inženjering d.o.o., Takovska 45 A, 11000 Beograd, Srbija. Pristupanjem ovom sajtu Vi pristajete na odredbe i pravila navedena u nastavku.\nUrednici veb-sajta kompanije ASW Inženjering se trude da sve objavljene informacije budu tačne i pravovremene, ali nisu odgovorni za moguće greške načinjene prilikom postavljanja tekstova na veb-sajt. ASW Inženjering ne može da garantuje tačnost i potpunost informacija i korisnici ovog veb-sajta koriste sadržaj na svoju odgovornost. ASW Inženjering može u bilo kom trenutku da izvrši izmene na veb-sajtu bez prethodnog obaveštenja.\nZabranjeno je na bilo koji način menjanje materijala (tekstova, fotografija i multimedijalnog sadržaja) koji se nalazi na ovom veb-sajtu, njegovo reprodukovanje, javno prikazivanje ili distribuiranje kao i upotreba u javne ili komercijalne svrhe bez dozvole ASW Inženjering-a.\nSvi tekstovi, fotografije, logo oznake i ilustracije na ovom veb-sajtu služe samo u informativne svrhe i ne mogu biti predmet bilo kakve obaveze vlasnika veb-sajta prema posetiocima istog. Materijali koji se objavljuju na ovom veb-sajtu dati su onakvi kakvi jesu bez ikakve garancije.\nMožete da kreirate linkove ka ovom veb-sajtu na drugim veb-sajtovima, ali ti linkovi i veb-sajtovi:\nNe smeju da pogrešno predstave njihovu povezanost sa kompanijom ASW Inženjering;\nNe smeju da imaju sadržaj koji može biti protumačen kao neprimeren, uvredljiv ili kontraverzan.\nOvaj veb-sajt sadrži mnogo linkova ka drugim veb-sajtovima, ali ASW Inženjering ni na koji način nije odgovoran za sadržaj i tačnost informacija koje se nalaze na tim veb-sajtovima.\nMaterijali koji se nalaze na ovom veb-sajtu su dati onakvi kakvi jesu bez ikakve garancije, bilo izričite ili podrazumevane, između ostalog, garancije za prodaju, podobnosti za određenu svrhu i garancije nekršenja prava intelektualne svojine. ASW Inženjering posebno ne izdaje bilo kakve garancije ili izjave u pogledu tačnosti ili potpunosti bilo kojih sadržaja veb-sajta. ASW Inženjering periodično dodaje, menja, poboljšava i ažurira materijale date na ovom veb-sajtu bez unapred datog obaveštenja. ASW Inženjering ni pod kojim okolnostima neće biti odgovorni za gubitak, štetu, obavezu ili trošak za koji se tvrdi da su nastali upotrebom ovog veb-sajta, uključujući bilo kakvu prevaru, grešku, propust, prekid ili kašnjenje u odnosu na njih. Posetioci koriste ovaj veb-sajt isključivo na svoj sopstveni rizik.\nNi pod kakvim uslovima ASW Inženjering neće biti odgovorni ni za kakvu direktnu, indirektnu, slučajnu, posebnu ili posledične štetu, čak i ako je ASW Inženjering bio obavešten da je takva šteta moguća.\nPosetilac veb-sajta potvrđuje i slaže se da ASW Inženjering nije odgovoran za ponašanje bilo kojeg posetioca.\nOvaj veb-sajt može da sadrži savete, mišljenja ili izjave raznih lica koja pružaju informacije. ASW Inženjering ne predstavlja niti potvrđuje tačnost ili pouzdanost bilo kojeg saveta, mišljenja, izjave ili druge informacije koju je pružio bilo ko od posetilaca ovog veb-sajta ili bilo koja druga osoba. Poverenje u takav savet, mišljenje, izjavu ili drugu informaciju će takođe biti na rizik posetioca. Niti ASW Inženjering, niti bilo ko od predstavnika kompanije i zaposlenih neće biti odgovoran bilo kojem posetiocu veb-sajta niti bilo kome za netačnost, grešku, propust, prekid, brisanje, izmenu ili upotrebu bilo kojeg navedenog sadržaja ili za njegovu pravovremenost ili potpunost, niti će biti odgovorni za bilo kakav neuspeh u performansama, virus na računaru ili prekid veze za komunikaciju, bez obzira na uzrok, niti za bilo kakvu štetu koja može da proistekne iz navedenih razloga. Kao uslov za korišćenje ovog veb-sajta posetilac pristaje da obešteti obešteti ASW Inženjering za bilo kakvu aktivnost, potraživanje, gubitak, štetu, obavezu i trošak (uključujući i razumnu cenu advokatskih usluga) proistekle iz korišćenja ovog veb-sajta od strane posetioca uključujući i sve navodne činjenice, koje bi, ako su istinite, predstavljale kršenje ovih Uslova i odredbi od strane posetioca. Ukoliko je posetilac nezadovoljan bilo kojim materijalom na ovom veb-sajtu ili sa bilo kojim od ovih Uslova i odredbi, jedini savet za posetioca je da prestane sa korišćenjem ovog veb-sajta.\nOvaj veb-sajt može da sadrži linkove ka drugim veb-sajtovima. Ti veb-sajtovi ni u kojem slučaju nisu pod kontrolom ASW Inženjering i stoga ASW Inženjering nije odgovoran za sadržaj koji je na tim linkovima niti za bilo koji link koji se nalazi na tom veb-sajtu. ASW Inženjering pruža ove linkove samo kao izvesnu pogodnost, ali postojanje tih likova na ovom veb-sajtu ne znači da ASW Inženjering odobrava te veb-sajtove.\nAžurirano: Septembar 2019


Đorđe Kadijević | Novosti.rs\nUMBERTO EKO BIO FASCINIRAN: Ovako se pisalo o kultnoj seriji (FOTO)\nTE 1987. godine, povodom 200-godišnjice od rođenja Vuka Karadžića, u produkciji televizije Beograd snimljena je istoimena serija. Snimanje je trajalo četiri godine, pisanje scenarija devet. Konačni rezultat glasio je da je stvorena jedna od najboljih i najpopularnijih serija na ovim prostorima. "Vuka Karadžića" je Unesko uvrstio u riznicu kulturnog dobra Evrope i sveta. Na preporuku slavnog Umberta Eka, ova serija je 1989. u Rimu osvojila Gran-pri Evrope.


Ministar Konjević posjetio Bijelo Polje: Važno donošenje zakona o komunalnoj policiji\nNaslovnica NAJNOVIJE Politika Ministar Konjević posjetio Bijelo Polje: Važno donošenje zakona o komunalnoj policiji\nBijelo Polje – Bezbjednosna situacija u Bijelom Polju je na zadovoljavajućem nivou, kao i saradnja sa Centrom bezbjednosti na projektima koji se sprovode zajedno sa lokalnom upravom – saopšteno je nakon sastanka ministra unutrašnjih poslova Raška Konjevića i predsjednika te opštine Aleksandra Žurića.\nOsim susreta sa Žurićem, ministar Konjević je sa državnom sekretarkom u MUP-u Jadrankom Vojinović i direktorom Uprave policije Slavkom Stojanovićem obišao granični prelaz Dobrakovo, područnu jedinicu za upravne unutrašnje poslove, kao i Centar bezbjednosti.\nMinistar Konjević je naveo da je na sastanku zajednički ocijenjeno da je zakon o komunalnoj policiji, koji se dorađuje, prijeko potreban za funkcionisanje lokalne uprave. Nakon njegovog usvajanja, kako je dodao, povećaće se zadovoljstvo građana radom komunalne policije u svakoj opštini.\n-Razgovarali smo i o obavezama Ministarstva u dijelu rješavanja određenih socijalnih pitanja u Upravi policije. Razgovarali smo i sa njihovim sindikatom i nadam se došli do određenih rješenja kako bi Ministarstvo dodatno pomoglo u rješavanju stambenih problema, posebno u dijelu pomoći koja je potrebna za nekih četrdesetak stanova koji se grade u Bijelom Polju za pripadnike policije – istakao je ministar.\nKonjević je kazao da ima pomaka u istrazi oko napada na Vijesti i paljenja vozila, ali nije želio da komentariše detalje. On je potvrdio da je novinar Tufik Softić dobio policijsku zaštitu, kao i da će ona biti formalizovana na narednoj sjednici Vlade.\nMinistar Konjević i predsjednik opštine Žurić su sa saradnicima prisustvovali obilježavnju 21. godišnjica otmice i likvidacije 19 putnika iz voza na stanici u Štrpcima.


Dodik o Izetbegoviću i onome što bi u Sarajevu uporno da sakriju - 21.07.2021, Sputnik Srbija\nDodik o Izetbegoviću i onome što bi u Sarajevu uporno da sakriju\nSrpski član Predsedništva BiH Milorad Dodik izjavio je danas da je čak i Dejtonskim mirovnim sporazumom građanski rat u BiH okarakterisan kao tragičan sukob u... 21.07.2021, Sputnik Srbija\n"Pričom o agresiji na BiH, a gledajući u Srbiju, izmišljanjem etničkih čišćenja i genocida širom BiH, Bakir Izetbegović pokušava da povrati politički uticaj koji je SDA izgubila, i to igrajući na kartu žrtve i spoljnih neprijatelja Srbije i Hrvatske", rekao je Dodik u izjavi za Srnu.Dodik je to rekao komentarišući izjavu Izetbegovića da ne treba izjednačavati strane u prošlom ratu i da ga ne treba zvati nekim nesretnim sukobom jer je to bila, kako kaže, agresija na BiH, te da je "srpski svet drugo ime za veliku Srbiju".On je konstatovao da je takvim narativom i takvim odnosom prema najvažnijim susedima, Izetbegović najviše štete nanosi upravo muslimanima Bošnjacima, koji su i u ratu i u miru bili najveće žrtve svog rukovodstva.Dodik je istakao da je "poslednji popis u BiH, koji je friziran da se zadovolje zahtevi Bošnjaka, pokazao nešto što bi u Sarajevu uporno da sakriju - u Republici Srpskoj živi više od 15 odsto ne-Srba, a u FBiH Srbi su na nivou statističke greške".\npolitika, milorad dodik, bakir izetbegović, republika srpska (rs)\n10:37 21.07.2021 (Osveženo: 16:54 31.08.2021)\nSrpski član Predsedništva BiH Milorad Dodik izjavio je danas da je čak i Dejtonskim mirovnim sporazumom građanski rat u BiH okarakterisan kao tragičan sukob u regionu i nema niko, osim Bakira Izetbegovića, da ne zna da su u BiH devedesetih godina ratovali narodi koji su i pre rata živeli tu, neki doduše pojačani dobrovoljcima iz islamskih zemalja.\n"Pričom o agresiji na BiH, a gledajući u Srbiju, izmišljanjem etničkih čišćenja i genocida širom BiH, Bakir Izetbegović pokušava da povrati politički uticaj koji je SDA izgubila, i to igrajući na kartu žrtve i spoljnih neprijatelja Srbije i Hrvatske", rekao je Dodik u izjavi za Srnu.\nDodik je to rekao komentarišući izjavu Izetbegovića da ne treba izjednačavati strane u prošlom ratu i da ga ne treba zvati nekim nesretnim sukobom jer je to bila, kako kaže, agresija na BiH, te da je "srpski svet drugo ime za veliku Srbiju".\nOn je konstatovao da je takvim narativom i takvim odnosom prema najvažnijim susedima, Izetbegović najviše štete nanosi upravo muslimanima Bošnjacima, koji su i u ratu i u miru bili najveće žrtve svog rukovodstva.\nDodik je istakao da je "poslednji popis u BiH, koji je friziran da se zadovolje zahtevi Bošnjaka, pokazao nešto što bi u Sarajevu uporno da sakriju - u Republici Srpskoj živi više od 15 odsto ne-Srba, a u FBiH Srbi su na nivou statističke greške".\n"Jasno je onda i ko je izvršio etničko čišćenje i koji narod je očišćen iz FBiH. Nisam hteo juče da reagujem na Izetbegovićeve neistine i konstrukcije iz poštovanja činjenice da muslimani slave Bajram, ali vidim da Izetbegoviću nije smetalo da na svoj praznik napadne Srbe, Republiku Srpsku i Srbiju. U ratu su to činili na pravoslavne praznike, ostavljajući krvave tragove od Kravica, preko Bradine do Sarajeva", rekao je Dodik.


Kleiza očekuje da mu Obradović pomogne da osvoji prvi trofej - Evroliga, Košarka, Top News\nKleiza očekuje da mu Obradović pomogne da osvoji prvi trofej\nAleksandar Milosavljević 30.10.2013., 14:16\nMnogi su se pitali kako će zajedno u istom timu funkcionisati Željko Obradović i Linas Kleiza. Naime, srpski stručnjak je poznat kao čovek koji voli čvrstu disciplinu, dok je litvanskom košarkašu upravo to jedan od glavnih nedostataka.\nKleiza je u izjavi za sajt Evrolige objasnio motiv zbog kojeg je došao u Fenerbahče, a jedan od glavnih razloga je i činjenica da je klub iz Istanbula preuzeo Obradović koji je pravi specijalista za osvajanje trofeja u ovom takmičenju.\n„Do sada nisam osvojio ništa u karijeri, a trener Obradović definitivno može da mi pomogne da se to promeni. Znao sam da je Željko veoma strog, ali i pravedan. Ukoliko igrač poštuje njega i on uzvraća istom merom, tako da neće biti problema“ – rekao je Kleiza.\nKada priča o nedostatku trofeja Litvanac misli na velika takmičenja pošto je sa svojom državnom selekcijom osvojio tri medalje, ali nijednu zlatnu, dok je sa Olimpijakosom došao do finala Evroliga 2010. godine. U NBA ligi je igrao za klubove koji nisu konkuretni za šampionski prsten – Denver i Toronto.\nkk fenerbahčeLinas KleizaŽeljko Obradović\nPrethodna vest Klop i Buvač produžili ugovore sa Borusijom\nSledeća vest Zimonjić i Beneto upisali prvu pobedu u Parizu\nZimonjić i Beneto upisali prvu pobedu u Parizu


TotalCar.rs » Inovativna prezentacija nove Pande\n0 komentara 6209 pregleda\nTreća generacija Fiat Pande premijerno je predstavljena na Salonu automobila u Frankfurtu, gde su posebno istaknuti dinamičan dizajn i funkcionalnost. Stručnjaci Fiatovog centra za stilizaciju (Fiat Centro Stile), nisu bili kreativni samo pri dizajniranju ovog vozila, već su osmislili i veoma zanimljivu prezentaciju putem ilustracija kojima se ističu prednosti nove Pande.\nNa inovativan i zabavan način naglašena je praktičnost novog modela – glatke i zaobljene linije karoserije, enterijer za udobnu vožnju pet putnika, mogućnost različite organizacije prednjih i zadnjih sedišta, prostran prtljažnik i brojne pregrade.\nViše mesta, tri paketa opreme, 10 boja eksterijera i četiri različita enterijera opravadaće očekivanja ljubitelja ovog automobila.\nO omiljenosti Pande svedoči i činjenica da je za tri decenije, koliko je prošlo od predstavljanja prve verzije na Salonu automobila u Ženevi, model prodat u više od šest miliona primeraka širom sveta.\nChevrolet poklanja 1.500.000 lopti


Reklamacija će biti moguća i bez ambalaže - Boom93\nReklamacija će biti moguća i bez ambalaže\nTrgovci više neće moći da koriste kao izgovor, zbog čega ne žele da zamene robu, to što proizvod nema ambalažu, objasnila je danas ministarka trgovine, turizma i telekomunikacija Tatjana Matić.\n„Predlogom zakona o zaštiti potrošača propisano je da ambalaža nije neophodna da biste izvršili povraćaj robe kojom niste zadovoljni iz opravdanih razloga”, rekla je Matić u Skupštini Srbije.\nNa pitanje kako će izgledati u praksi upis građana u registar „Ne zovi”, a reč je o spisku mobilnih i fiksnih brojeva telefona koje trgovci ne mogu da pozivaju i nude svoje usluge i robu, Matić kaže da je neophodno da trgovcima kojima smo dali odobrenje da nam šalju poruke, a to više ne želimo, treba da pošaljemo da sada ne želimo da se nastavi sa tom praksom.\n„Ukoliko trgovci i dalje zasipaju potrošače reklamnim porukama prekršajni nalog je kazna od 50.000 ili 30.000 u zavisnosti od toga da li je reč o pravnom licu ili preduzetniku, a kasnije ako dođe do sporova kazne su mnogo veće i kreću se od 300.000 dinara do 2 miliona dinara za pravna lica, odnosno od 50.000 do 150.000 dinara za preduzetnike”, rekla je Matić.\nOna je objasnila da je Predlog zakona o zaštiti potrošača izrađen u skladu je sa direktivama EU i da je nastao pre svega kao proizvod analize postojećeg Zakona o zaštiti potrošača iz 2014. godine.\nMatić je objasnila da se unapređuju postupci za proces reklamacije, te da se pored toga sudovi obavezuju da izveštavaju ministarstvo o broju potrošačkih sporova, prenosi Tanjug.\nUgovori koji će se sada potpisivati sa organizatorima putovanja ubuduće moraju sadržati sve informacije i sve troškove koji mogu nastati, pa čak i troškove povratka sa destinacije što je bilo sporno upravo ove sezone tokom požara u Grčkoj i drugim destinacijama, dodala je ona.\nTakođe, Matić ističe da se u novom zakonu uvodi specifikacija za sve troškove usluga preko 5.000 dinara za koje potrošač mora da da odobrenje.\nOznakeBraničevski okrug ministar ministarka trgovine turizma i telekomunikacija reklamacije Tatjana Matić zakon o zaštiti potrošača\nCarGo nagradio najbolje studentske studije o isplativosti električnih automobila\nVlada: U prvih šest meseci rast industrijske proizvodnje 7,8 odsto


RTCG - Radio Televizija Crne Gore - Nacionalni javni servis :: Fudbal / position=1932 / backUrl=/sport/fudbal/187856/udineze-sokirao-inter.html / topicId=187856 / view=comment / type=story\nFAVORIT PAO Mladima regionalni kup Mlada fudbalska reprezentacija Crne Gore osvojila je Regionalni kup, pobijedivši u finalu reprezentaciju Hrvatske u Metkoviću nakon boljeg izvođenja jedanaesteraca - 7:6. Regularni tok utakmice završen... 29. 05. 2013. 21:16 >> 21:20 Komentari 0\nSVAKI BOD VAŽAN VIDEO: Važan, ne i presudan meč Cilj fudbalske reprezentacije Crne Gore protiv Ukrajine je nastavak serije pozitivnih rezultata, kazao je reprezentativni bek Marko Vešović. Crna Gora i Ukrajina odigraće 7. juna u Podgorici utakmicu H... 29. 05. 2013. 21:05 >> 21:05 Komentari 0\nZBOG „NAVIJAČA“ FIFA kaznila Hrvatsku Svjetska fudbalska federacija, FIFA, kaznila je Hrvatski nogometni savez sa 50.000 švajcarskih franaka zbog uvredljivog skandiranja navijača na utakmici sa Srbijom na Maksimiru... 29. 05. 2013. 16:42 >> 16:42 Komentari 2\nITALIJANSKI MEDIJI Gatuzo na klupi Palerma Đenaro Gatuzo vraće se u italijanski fudbal, prenose tamošnji mediji. Bivši reprezentativac Italije na ljeto treba da sjedne na klupu Palerma... 29. 05. 2013. 14:27 >> 14:27 Komentari 0\nDA OSTANE Kavaniju nude veću platu Predsjednik Napolija Aurelio de Laurentis ponudio je napadaču Edinsonu Kavaniju novi ugovor, kako bi sjajnog Urugvajca zadržao u svom klubu... 29. 05. 2013. 13:15 >> 13:15 Komentari 0\nOCJENA LEGENDE Džajić: Crna Gora može u Brazil Dvadeset i deveti maj zlatnim slovima upisan je u anale fudbala naših prostora, posebno Srbije i Beograda. Na današnji dan, prije 22 godine u italijanskom Bariju, Crvena zvezda osvojila je tadašnji Kup... 29. 05. 2013. 12:25 >> 12:25 Komentari 1\nOĆE MANDŽUKIĆA Borusija uzvraća Bajernu Nakon što je minhenski Bajern objavio dolazak Marija Gecea, a u posljednje vrijeme sve je izvjesnije da će mu se pridružiti i Robet Levandovski, Borusija Dortmund sprema "kontranapad"... 29. 05. 2013. 12:21 >> 12:21 Komentari 0\nMOJESOVA ŽELJA Junajted pregovara o Fabregasu Novi menadžer Mančester Junajteda Dejvid Mojes ranije je izrazio želju da dovede vezistu Barselone Fabregasa, a engleski mediji prenose da su pregovori oko tranfera već počeli... 29. 05. 2013. 11:34 >> 11:36 Komentari 0\nČEKA SE I FALKAO Karvaljo potpisao za Monako Iskusni portugalski štoper Rikardo Karvaljo potpisao je jednogodišnji ugovor sa povratnikom u Ligu 1 Monakom. Čeka se i potpis Radamela Falkaa koji je u utorak prošao medicinske preglede u Kneževini... 29. 05. 2013. 09:48 >> 09:48 Komentari 0\nREGIONALNA LIGA Mlada reprezentacija sa Hrvatskom za trofej Mlada fudbalska reprezentacija Crne Gore odigraće danas u Metkoviću sa Hrvatskom finalnu utakmicu Regionalne lige... 29. 05. 2013. 08:19 >> 09:50 Komentari 0


Preduzetničke priče — Stefan Kostić: „Kako sam sa svojim timom došao do najvećih klijenata” - Preduzmi ideju\nPriču o startapu IPification moći ćete da čujete 10. novembra u 18 časova.\nJoš jednu inspirativnu preduzetničku priču podeliće sa nama Stefan Kostić, osnivač startapa IPification.\nKao i u slučaju prethodnih priča i sada ćemo imati priliku da čujemo više o iskustvima, karijernim putevima i rezultatima uspešnih preduzetnika.Stefan Kostić, generalni direktor IPification-a , govoriće o karijernim i poslovnim iskustvima u Aziji, okupljanju IPification tima, te o poslovnim lekcijama do kojih je došao kroz rad u ovom startapu. Stefan će podeliti sa nama šta IPification razvija i na koji način su uspeli da dođu do velikih klijenata, kao što su Microsoft, T-Mobile i drugi.\nStefan ima više od 10 godina iskustva u fintech i telekom industriji i predvodio je razvoj poslovanja širom Azijsko-pacifičkog regiona više od 5 godina pre nego što se pridružio IPification-u. Kao CEO IPificationa, fokusiran je na globalno širenje tehnologije autentifikacije.\nSvi zainteresovani koji žele da čuju priču o Stefanu i njegovom startapu se mogu prijaviti popunjavanjem formulara na ovom linku.


Talibani se oglasili povodom godišnjice invazije\nTalibani su danas, na osmu godišnjicu invazije na Avganistan, u kojoj su svrgnuti s vlasti, poručili da nisu prijetnja Zapadu, ali da će nastaviti borbu protiv stranih okupacionih snaga u zemlji.\nMeđunarodne trupe, na čelu sa Sjedinjenim Državama, počele su 7. oktobra 2001. godine operaciju u Avganistanu i, uz pomoć avganistanskih grupa, poslije petonedjeljnih sukoba, svrgle su talibansku vladu.\nOna je prethodno odbila da izruči Vašingtonu lidere Al Kaide osumnjičene za napade na SAD od 11. septembra 2001. godine, podsjeća Rojters.\n\_"Nismo imali i nemamo plan da naudimo drugim zemljama, uključujući one u Evropi. Naš cilj je nezavisnost zemlje i uspostavljanje islamske države\_", navedeno je u saopštenju talibana, objavljenom na internet-sajtu te grupe.\n\_"Međutim, ako vi (NATO i SAD) želite da kolonizujete zemlju ponosnih i pobožnih Avganistanaca, pod besmislenim izgovorom rata protiv terorizma, onda treba da znate da je naše strpljenje beskrajno i da smo spremni za dugotrajan rat\_".\nAmerički predsjednik Barak Obama uskoro treba da odluči da li će uputiti još vojnika u Avganistan.\nGlavnokomandujući snaga SAD i NATO u Avganistanu, američki general Stenli Mekristal, upozorio je, u izvještaju o situaciji u toj zemlji, podnijetom prošlog mjeseca Pentagonu, da pobjeda nije moguća bez povećanja broja vojnika.\nU Avganistanu je sada razmješteno više od 100 hiljada stranih vojnika, od kojih su 62 hiljade Amerikanci.


Kurti: Zapadni Balkan treba da bude deo EU što pre\nBeta 3. juna 2022. 19:20\nPremijer Kosova Aljbin Kurti (Albin) izjavio je danas da zemlje Zapadnog Balkana što pre treba da budu članice Evropske unije i da se Kosovo u velikoj meri oslanja na Berlinski proces.\nKurti je učestvujući na Bratislavskom forumu GLOBSEC 2022 pozdravio posvećenost nemačkog kancelara Olafa Šolca (Scholz) da nastavi Berlinski proces novom dinamikom i dodao da ne veruje u „samodovoljnost Zapadnog Balkana“.\nKao suštinske vrednosti za Zapadni Balkan, Kurti je naveo vladavinu prava, socijalnu pravdu, borbu protiv kriminala i korupcije, suočavanje sa prošlošću, reciprocitet manjinskih prava i jednakost.\nGovoreći o dijalogu sa Srbijom, Kurti je rekao da je Vlada Kosova posvećena dijalogu, konstruktivno i kreativno.\nPonovio je da treba da postoji principijelan dijalog koji poštuje ravnopravnost strana u razgovorima, da se zalažu za pravno obavezujući sporazum, za punu normalizaciju odnosa sa Srbijom, usmerenu na medjusobno priznanje.\n„Ali, Srbija i dalje ne priznaje ratne zločine i kaže da neće priznati nezavisnost Kosova“, rekao je kosovski premijer i dodao da Vlada očekuje pozitivan odgovor na aplikaciju za članstvo u Savetu Evrope.\nPored Kurtija, na panelu foruma GLOBSEC 22, bili su predsednik Crne Gore Milo Djukanović, premijer Severne Makedonije Dmitar Kovačevski, specijalni predstavnik EU za dijalog Kosovo-Srbija i druga regionalna pitanjima Zapadnog Balkana, Miroslav Lajčak, kao i specijalni izaslanik Velike Britanije za Zapadni Balkan Stjuart Pič (Stuart Peach).


Misija Evropske unije na Kosovu (EULEKS) predstavila je juče svoj prvi javni sistemski i tematski izveštaj o pravosuđu na Kosovu. Izveštaj pokriva period od septembra 2019. do sredine marta 2020. godine i uključuje nalaze 107 praćenih slučajeva i 312 ročišta, kao i konkretne preporuke kosovskim vlastima da poboljšaju pravosudni sistem.\nObraćajući se učesnicima, šef EULEKS-a Lars-Gunnar Wigemark naglasio je dve jedinstvene karakteristike rada Misije na monitoringu pravousuđa:\n„Prvo, Misija uživa puni pristup pravosudnim, tužilačkim i policijskim sistemima koje su kosovske vlasti odobrile u junu 2018. godine, kada je EULEKS ukinuo izvršne funkcije u pravosuđu. To nam omogućava da nadzor nad suđenjima koji se obavlja zajedno sa drugim međunarodnim organizacijama i specijalizovanim organizacijama civilnog društva upotpunimo revizijom „iza kulisa“ i procenom kako se rešavaju konkretni slučajevi pre i posle sudske sednice. Drugo, nadgledanje Misije pokriva čitav lanac krivičnopravnog sistema, kao i aspekte sistema građanskog pravosuđa. “\nKosovski ministar pravde, Selim Selimi, govorio je o procesu reforme za jačanje pravosudnog sistema: „Funkcionalni pregled vladavine zakona i proces odgovornosti, uključujući proveru, pokazatelji su da Kosovo prelazi sa refleksije na fazu primene, i da neće stajati na mestu kada se suoči sa segmentima koji podrivaju pravosudni sistem. Oba ova procesa deo su reforme čiji je cilj povećanje odgovornosti, efikasnosti i profesionalnosti u pravosudnom i tužilačkom sistemu, kako bi se građanima vratilo poverenje u pravdu. Stoga je zaštita nezavisnosti i jačanje pravosudnog i tužilačkog sistema naša bitka u kojoj ćemo biti pobednici. “\nŠef EULEX-ove Jedinice za praćenje slučajeva, Hubert van Eck Koster, predstavio je nalaze i preporuke izveštaja, među kojima je ključni kontinuirani trend manje neproduktivnih saslušanja; određeni napredak postignut u tempu presuđivanja predmeta visokog profila i preporuka sudovima da osiguraju da se takva suđenja ne odlažu neopravdano; previše procesa se vraća na ponovno suđenje; prekomerno oslanjanje na pritvor kao meru bezbednosti, često bez dovoljnog obrazloženja; i nedoslednosti u primeni principa unakrsnog ispitivanja i objavljivanju presuda. Saradnju policije i tužilaštva treba poboljšati u slučajevima protiv korupcije i rodno zasnovanog nasilja.\nNakon prezentacije izveštaja, predsedavajući Sudskog saveta Kosova Skender Cocaj rekao je: „Izveštaj EULEKS-a o praćenju pravde smatra se izveštajem koji doprinosi razvoju i unapređenju pravosudnog sistema, kao i povećanju njegova efikasnost “.\nFokusirajući se na preporuke izveštaja, predsedavajući kosovskog tužilačkog saveta, Bahri Hiseni, rekao je: „Tužilačko veće Kosova ceni rad urađen u finalizaciji izveštaja o praćenju pravde. Preporuke će se adresirati, dok je već postignut napredak u pogledu primene nekih od njih.“\nDirektor Odeljenja za istragu kosovske policije, Riza Shillova, rekao je: „Kosovska policija izuzetno ceni i pozdravlja ovaj izveštaj. Mislimo da je ovo veoma jedinstven izveštaj jer uključuje nalaze i preporuke čitavog lanca institucija vladavine prava, naime policije, tužilaštva i sudstva. Među mnogim prioritetima, borba protiv rastućeg trenda porodičnog i rodno zasnovanog nasilja ostaće nam glavni prioritet. “\nDogađaj se održao u sedištu EULEKS-a u Prištini i okupio je predstavnike organizacija civilnog društva za vladavinu prava, medija i međunarodnih organizacija aktivnih u oblasti pravosuđa, koji su imali priliku da postavljaju pitanja i razgovaraju o nalazima i preporukama izveštaja. / Ibna


Zvaničnici Sjedinjenih Američkih Država (SAD), povodom proslave 9. januara, neustavnog dana Republike Srpske, kojeg je Ustavni sud Bosne i Hercegovine osporio, pozvali su vlasti u Bosni i Hercegovini da istraže sve slučajeve veličanja ratnih zločinaca, ali i uznemiravanja povratnika na taj dan.\nRamiz Salkić, potpredsjednik bosanskohercegovačkog entiteta Republika Srpska (RS), smatra da je veoma važna stvar da tako velika zemlja pridaje važnost ovom anticivilizacijskom činu koji je bio prisutan na 9. januar ali koji je i sveprisutan na prostoru entiteta Republika Srpska, javlja Anadolu Agency (AA).\n"Nadam se da će Tužilaštvo Bosne i Hercegovine razumjeti tu poruku i da će poduzeti korake i pokrenuti postupke protiv odgovornih ljudi koji veličaju ratne zločince, protiv nadležnih u lokalnim zajednicama gdje su crtani ili se crtaju murali presuđenim ratnim zločincima i zašto to nije uklonjeno. I protiv onih koji neustavno obilježavaju 9. januar kao dan entiteta", izjavio je Salkić.\nU nekoliko gradova, uključujući Gacko, Foču, Prijedor, Brčko, Janju zabilježeni su incidenti, provokacije i uvrede prema nesrbima i Bošnjacima uoči proslave neustavnog Dana Republike Srpske.\n"To je posljedica obrazovnog sistema u kojem djeca i omladina uče da je vojska Republike Srpske stvorila entitet RS, a ne uče da je vojska presuđena koja je počinila genocid. Oni uče da su heroji Karadžić i Mladić, a ne uče da su ratni zločinci. To je ključni problem. Oni u medijskom prostoru u tom entitetu slušaju kako su to heroji, kako su ugledni ljudi", pojasnio je Salkić.\nSmatra da je to "sve preneseno na mlade generacije koje koriste svaku priliku za izljev fašizma i nacionalizma".\n"U budućnosti ćemo imati veliki problem sa tim generacijama", poručio je Salkić.\nMišljenja je da se u kraj tome može stati tako što će se iz udžbenika eliminisati sadržaji koji nisu u skladu sa historijskim činjenicama.\n"Da se dekontaminira medijski prostor, da se politički prostor dekontaminira od širenja laži, neistina, revizionizma. To je put", dodao je Salkić.


Završen prolećni ciklus “Cvetnih pijaca”\nPrva “Cvetna pijaca” je bila 03. i 04. aprila, druga 17. i 18. aprila, treća 24. i 25. aprila, četvrta 08. i 09. maja dok je peta izložba održana 15. i 16. maja 2015. godine. Svaka od izložbi je u toku dva dana održavanja, okupila veliki broj izlagača i posetilaca, koji su u periodu od 8 do 20 časova posetili plato ispred SPC “Vojvodina”. Raznovrsne boje sezonskog prolećnog cveća ulepšale su otvoren prostor ispred SPC “Vojvodina” tokom održavanja “Cvetnih pijaca” kao i mnogobrojne vrtove, bašte i terase. Takođe, posetioci su imali i prilike da se upoznaju i sa nekim novim vrstama biljaka koje su ovog proleća bile u ponudi. Na “Cvetnim pijacama” je imalo priliku da se predstavi veliki broj izlagača iz Novog Sada i okoline, ali i izlagači iz cele Srbije - iz okoline Subotice, Zrenjanina, Titela, Bačke Palanke, Beograda, Valjeva, Vrnjačke banje i Kruševca. Pored cveća i sadnog materijala ponuda je upotpunjena proizvodima starih i umetničkih zanata i meda i zdravstveno-bezbedne hrane. Manifestacije su bile otvorene od 8 do 20 časova, petkom i subotom, a lepo prolećno vreme je omogućilo da ponuda bude raznovrsna i da posetioci manifestacije budu mnogobrojni. Na izložbi su primećene i organizovane posete grupe dece iz osnovnih škola što je svakako još jedna potvrda o edukativnom karakteru manifestacije.\nPosebnu zahvalnost imamo prema našim izlagačima koji su bili sa nama i ovog proleća i što su se odazvali da građanima/kama Novog Sada na jednom mestu ponude svoje proizvode i da oboje plato divnim bojama.


Bambi nedostižan Partizanu, od Evrope zavisi Boaći... | BN\nBambi nedostižan Partizanu, od Evrope zavisi Boaći...\nLetnji prelazni rok polako ulazi u završnicu, a dva najveća srpska kluba još nisu potpuno formirala timove za sezonu koja je počela.\nFudbal 21.08.2017 | 23:00\nCrvena zvezda i Partizan počeli su takmičenje u evropskim kvalifikacijama i nacionalnom prvenstvu, ali su moguće nove promene u igračkom kadru.\nŠto se tiče ’crno-belih’, značajnijih odlazaka neće biti, ali je na osnovu igara iz prethodnih nekoliko nedelja, jasno da su pojačanja neophodna.\nZbog toga se spekulisalo o brojnim imenima, a svakako je najzvučnije nekadašnjeg igrača Partizana i reprezentativca Srbije Zorana Tošića. ’Bambi’ je otišao iz moskovskog CSKA koji je želeo da mu smanji platu, trenutno je u potrazi za klubom, zbog čega su se pojavile informacije da će se vratiti u Humsku.\nOne su podgrejane kada se pojavio u loži stadiona tokom utakmice sa Videotonom, ali je sportski direktor Ivica Iliev ipak potvrdio da pregovora nije bilo, kao i da bi bilo izuzetno teško zbog finansijskih uslova.\nS druge strane brda, ’crveno-beli’ su bolje otvorili sezonu, igraju veoma agresivno i postižu mnogo golova – najviše Ričmond Boaći, koji je mreže tresao čak devet puta. To ga je dovelo na radar nekoliko evropskih klubova, među kojima su najveće interesovanje pokazali Lokomotiva iz Moskve i Rubin iz Kazanja.\nGanjanin bi trebalo da ostane u Ljutice Bogdana ako Zvezda izbori plasman u Ligu Evrope, ali bi eventualni neuspeh mogao da znači i njegov odlazak, najverovatnije u Rusiju.\nTakođe, uprava aktuelnog vicešampiona zainteresovana je za dovođenje Dominika Dinge, 19-godišnjeg Novosađanina koji nastupa za ekipu Urala.


Šok i bes: Žestoke kritike Kosova iz vrha UN - Sputnjik Srbija\n05:18 13 Avgust 2020\nŠok i bes: Žestoke kritike Kosova iz vrha UN\n15:47 03.02.2018 Preuzmite kraći link\nGeneralni sekretar Ujedinjenih nacija Antonio Gutereš je u redovnom izveštaju Savetu bezbednosti UN o Kosovu oštro kritikovao vlasti u Prištini, navodeći da su „nazadovali“ procesi vezani za početak rada Specijalnog suda za zločine OVK, a kao jedan od najvažnijih događaja u protekla tri meseca izdvojio je ubistvo Olivera Ivanovića.\nHodžaj odgovorio Zaharovoj: Vaši komentari o Kosovu su zlonamerni\nŠef UN naveo je da je ubistvo jednog od lidera Srba sa severa izazvalo „šok i bes“ na Kosovu i širem regionu i da su „brzo otkrivanje odgovornih i njihovo privođenje pravdi ključni faktori za održanje momentuma ka trajnom miru“.\n„Pozdravljam uzdržanost političkih lidera posle ovog kukavičkog zločina, kao u odlučnost Beograda i Prištine da sarađuju i spreče raspirivanje političkih tenzija“, naveo je Gutereš.\nU prethodna tri meseca na Kosovu je vidljivo nazadovanje u ključnim oblastima, naveo je Gutereš u novom izveštaju koji će se 7. februara naći pred ambasadorima Saveta bezbednosti UN.\n„Nedavni pokušaji određenih poslanika da ukinu zakon o Specijalnom sudu i podriju kredibilitet te institucije su duboko razočaravajući. Pozivam političke lidere na Kosovu da pokažu punu privrženost pravdi i vladavini zakona“, naveo je Gutereš u izveštaju u koji je internet portal Radio-televizije Srbije imao uvid.\nGuterešove kritike odnose se na tri neuspešna pokušaja 43 poslanika kosovskog parlamenta da, uz podršku predsednika Hašima Tačija, premijera Ramuša Haradinaja i predsednika skupštine Kadrija Veseljija, obore zakon o Specijalnom sudu, koji će pod okriljem Evropske unije suditi pripadnicima bivše Oslobodilačke vojske Kosova.\nPrve optužnice ovog suda očekuju se sredinom februara, a prištinski mediji spekulišu da bi iza rešetaka prvi mogli da se nađu brat kosovskog premijera Daut Haradinaj i jedan od osnivača OVK Azem Sulja.\n„Formiranje Specijalnog suda i Tužilaštva je ključni korak kojim Kosovo treba da pokaže iskrenu želju da podrži vladavinu prava“, naveo je Gutereš.\nŠef Ujedinjenih nacija upozorio je, posle dugo vremena, na sporost procesa povratka prognanih, navodeći da se tokom 2017. godine na Kosovo vratilo svega 498 osoba — najmanje od 2000. godine, od kada o ovom problemu izveštavaju ambasadori Saveta bezbednosti.\nOn je naveo i demarkaciju sa Crnom Gorom kao jednu od oblasti u kojima je Kosovo nazadovalo.\nSednica Saveta bezbednosti o Kosovu zakazana je za 7. februar.\nUN, Antonio Gutereš, Oliver Ivanović, Kosovo i Metohija